text:
16 September 2007
Singapore Mungdan a labau hpe gawn yu yang, Jinghpaw Wunpawng amyusha ni sharin la mai ai baw lam ni law law rai nga ai
Temasak (Sea Town) ngu ai moi na shingteng amying hpe, Singapura (Lion City) ngu nna bai galai shamying jai lang let, zinlawng kaji sha mi rai tim, dai ni na aten hta mungkan madang dep ai mungdan langai mi rai nga sai Singapore Mungdan a labau gaw, kaga mungdan ni a labau ni hta laklai nga ai zawn, anhte Jinghpaw Wunpawng amyusha ni a matu mung hpaji la mai ai, kasi la mai ai, sharin la mai ai, lam ni law law rai nga ai lam hpe mu lu ai. 'Stamford Raffles' ngu ai wa English dawnghkawn hpe sharawt nna English amyusha ni madu la hpang wa ai 1891 ning January 29 ya grup-yin hta nga yang, dai ginra hta nga hkan sha nna nga ai masha ni hte panglai damya galaw sha nna nga ai Malay amyusha ni yawng hpe hti shalawm dat ga nga yang, marai 1000 hta n-jan nga ai lam hpe labau hta mu lu nga ga ai.
Ndai zawn re ai ginra hta, Miwa (Chinese) amyusha ni law htam wa ai a marang e, ban prat galai wa ai hte rau gaw shanhte Miwa amyusha ni mahtang she madu tai wa lu ai a marang e, lam shagu hta mung tek jum da lu hpang wa ai lam ni a sakse gaw, Miwa amyusha ni woi awn zinlum nna 1965 ning hta mungkan hta tara shang ai mungdan langai mi hku nna byin tai wa lu ai lam nan rai nga ai. (1963 ning September 16 ya shani hta Malaysia Mungdan a mungdaw langai mi hku nna tara shang byin tai wa nga ai rai tim, Miwa amyusha ni n-gun ja nga ai Singapore mungdaw mahtang Malaysia Mungdan ting hpe ka-up la kau na, Malaysia mungdan ting hte seng ai mung masa, sut masa, ni yawng hpe mung shanhte Miwa amyusha ni hkrai mahtang tek jum kau ya na, lam ni hpe Malay amyusha ni grai hkrit tsang lai wa ai lam ni nan rai nga ai. Dai lam ni a majaw, shaning lahkawng ning tup n-ru n-ra rai nna kanawn mazum lai wa ngut ai hpang, 1965 ning September shata hta gaw Malaysia Mungdan kaw nna tara shang garan pru wa ai, asan sha tsun ga nga yang Malaysia ni atik anang di nna gawt shapraw kau hkrum ai, Singapore Mungdan nan rai nga ai.) Dai rai yang, ndai zawn kam tim, n-kam tim, ra tim, n-ra tim, mungdan langai mi hku nna nga sa hpang wa ra ai Singapore Mungdan a labau hta anhte Jinghpaw Wunpawng amyusha ni a matu sharin la mai ai lam ni gaw, hpa baw ni wa rai nga ga ai kun?
Singapore Mungdan a labau kadun gaw, dai ni na aten hta maigan mungdan ni shara shagu de chyam bra ayai hkawm nga sai anhte Jinghpaw Wunpawng amyusha ni a matu "sadi ra ai lam hte shakut ra ai lam" ngu ai lam yan kaba lahkawng hpe sharin ya, madi madun ya, nga ai ngu yang n-shut na ga ai.
Singapore zinlawng de Miwa amyusha ni n-gaw htawt du sa wa ai lam a labau gaw, galu galang nan rai nga lai wa sai rai tim, ndai lam ni yawng gaw Hong Kong hpe English ni shang zingla kau lu ai 1842 ning a hpang daw hta grau nna dandawng wa, dam lada wa, ai lam hpe mu lu ai. Lam mi hku tsun ga nga yang, Singapore de du sa wa ai Miwa amyusha ni kanoi yawng hkra ngu na ni gaw, tinang a kanu (Miwa) mungdan hta galaw lu galaw sha na matu grai yak hkak wa nga ai lam ni a majaw, dai zawn re ai matsan prat kaw nna lawt lu na matu myit yaw shada let British Singapore Asuya a lata e, tara shang magam bungli ni hpe sa shachyen shaja na matu du wa ai ‘indentured labourers’ ni nan rai nga ai. Tsa ban 19 ning grup-yin hta nga yang dai zawn rai bungli sa galaw nna Singapore zinlawng hta nga nga ai Miwa amyusha ni yawng ngu na daram gaw, shadang la kasha ni hkrai rai nga ma ai zawn, ‘bungli sa gan galaw nna ja gumhpraw tam la na matu, gumhpraw lu jang buga de ngam nga ai nta masha ni hpang de shagun ya ya rai na matu hte hpawn, ja gumhpraw ni alaw alam mahkawng la lu ai shani gaw buga de bai n-htang wa nna dinghku wa de na matu, sun hkauna kaba ni mari la nna atsawm amai sha galaw lu galaw sha nga lu sana matu, myit yaw shada let du sa wa ai ni hkrai mung rai nga ma ai.
Ndai zawn, sutgan hte ja gumhpraw ni hpe tam mahkawng la na matu myit yaw shada let Singapore ngu ai chyasam maigan ginra de nnan du sa wa ai Miwa amyusha ni malawng maga gaw, myit ai kaw mung n-du lai wa lu ai hta sha n-ga, kuli (coolie) galaw sha ra ai prat kaw nna mung n-lawt lu, buga de bai n-htang wa na daram ja gumhpraw mung n-mahkawng la lu, re ai lam ni a majaw myit hki lit li shoi chyum shoi hpa lam kaba ni hpe hkrum sha let, shayi sha manang ra ra nga jang shawa dap (prostitution den) de sa dat, myit ru ru nga jang kani dap (opium den) de sa dat, gumhpraw law law hpe lawan dik ai hku nna lu la mayu jang hpaida dap (gambling parlor) ni de sa dat, rai nna dai ginra hta sha nga jahtum aten shama kau nna, hpang jahtum gaw baw jahkrat kau da ra lai wa ai ni law law hpe labau hta mu lu nga ga ai. (Peter Church. 2003. A short history of Southeast Asia, p.147) Lam mi hku tsun ga nga yang, hkrup ai magam bungli ni hpe galaw na matu Singapore zinlawng de du sa wa ai Miwa amyusha ni law malawng a apart gaw, nnan galaw hpang wa ai aten kaw nna jahtum aten du hkra rai tim, rawt jat galu kaba wa ai lam ni nnga ai sha rai hpai, rai gun, rai leng garawt, re ai magam bungli ni hta gayin rawng nga nna sha aprat jahtum kau lai wa ra ma ai lam rai nga ai.
Ndai zawn re ai aten masa kaw nna, tinang a myit mada yaw shada da ai bandung de du lu hkra shakut shaja lai wa lu ai ni, masha wa a n-pu hta n-chyang mayam tai sha ra ai prat kaw nna tinang nang nan arang madu, bungli madu hte ja gumhpraw madu madang de du wa lu hkra, shakut la lai wa lu ai ni mung nga lai wa ai lam gaw, dai ni na Singapore Mungdan hta nga nga ai Miwa amyusha ni lam shagu hta madu tai nna, n-gun ja nga ai lam a n-pawt hkri dun lam nan rai nga ai. Ga shadawn tsun ga nga yang, dai aten hta Singapore zinlawng ngu ai gaw English ni up hkang ai ginra nan rai nga ai re majaw, hpaga kaba ba re ai ni yawng ngu na hpe gaw, English amyusha ni madu da ai lam rai nna, shanhte nan woi awn hkrang shapraw galaw sa wa nga ma ai rai tim, Miwa amyusha ni madu tai ai magam bungli ni - n-kau mi gaw hpaga kaji madu ni, ja gumhpraw arang kaji madu ni tai wa nga ma ai zawn, n-kau mi chyawm gaw malu masha galaw shapraw ai ni, seng madu ni - mung yet yet gaw rawt jat law htam wa nga ai lam a marang e, Japan hpyenla ni Singapore de du shang wa ai 1942 ning grup-yin hta nga yang, ban prat lahkawng masum daram na hkra dai ginra kaw du nga sai Miwa amyusha ni madu da ai 'Family Company' ni hpe mung mu lu nga sai lam nan rai nga ai. Ndai zawn, ‘Family Company’ ni yet yet rawt jat galu kaba law htam wa ai lam ni a majaw, aten ahkying ni na wa ai hte rau gaw, English lauban ni mung Miwa amyusha lauban ni hte mahtang magam bungli ni rau jawm galaw sa wa ra ai madang de du wa nga ai zawn, hpang jahtum gaw masha jahpan hku nna mung, hpaji lam hte sut masa lam ni hku nna mung, kaga lam shagu hta mung, Miwa amyusha ni mahtang n-gun kaba wa nna madu tai wa lu ai lam gaw, dai ni na aten hta – mungdan a masha jahpan yawng rai yang wan mali (4 million) grup-yin hte rau - Miwa amyusha ni mahtang madu tai nna lam shagu hta rawt jat galu kaba wa nga ai Singapore Mungdan byin tai wa ai lam nan rai nga ai.
Singapore zinlawng hta du nga nna magam bungli ni hpe shachyen shaja sha nga ai Miwa amyusha ni a mung masa ningmu hpe tsun ga nga yang mung, tinang a kanu mungdan rai nga ai Miwa Mungdan kata hta byin nga ai mabyin masa lam ni hta lai nna kaga hpa hpe mung myit n-shang sha nga ma ai lam hpe, labau hta dan dan leng leng mu lu nga ga ai. Shanhte hkum shanhte gaw ‘maigan du nga ai Miwa amyusha ni (Nanyang Chinese or Overseas Chinese) re’ ngu nna sha hkam la da ai lam ni a marang e, tinang a makau grup-yin hta e hpa wa mi byin nga yang byin nga, shanhte a mung masa ningmu hte bandung ngu na gaw Miwa Mungdan kata hta byin nga ai mung masa hte mabyin masa lam ni hta sha maju jung nga ai lam rai nga ai. (Tsa ban 20 ning grup-yin kaw nna Southeast Asia mungdan ni kanoi yawng hkra ngu na daram hta nga ai amyusha ni a lapran hta, amyusha myit su hprang wa ai lam ni, amyusha lawt lam hte seng ai shamu shamawt lam ni, shanglawt lu ai amyusha mungdan hpe gawgap sa wa lu na matu shakut shaja ai lam ni, byin pru wa nga ai rai tim, Singapore zinlawng hta dai zawn re ai shamu shamawt lam ni tsep kawp nnga lai wa ai lam hpe yu yang, tinang a kanu mungdan hta byin nga ai mabyin masa lam ni hta lai nna kaga hpa lam ni hta mung sharawng awng ai lam nnga ai Singapore du Miwa amyusha ni a myit jasat hpe asan sha mu lu nga ai.)
Amyusha ni langai a hpang langai hpe mungkan a shara shagu de n-gaw htawt gawai hkawm, nga ayai hkawm wa shangun ai ‘n-gaw mawru’ ngu ai gaw dai ni na aten hta, anhte Jinghpaw Wunpawng amyusha ni hta mung du nga sai ngu yang n-shut na ga ai. Sutgan hte ja gumhpraw tam na matu mungkan shara shagu de htawt nga hkawm nga sai Jinghpaw Wunpawng amyusha ni mung lani hte lani gaw rawt jat law htam wa nga ai lam hpe yu yang, moi lai wa sai aten hta Miwa amyusha ni n-gaw htawt nga hkawm lai wa ai lam ni hte raw re ai lam ni dai ni na anhte Jinghpaw Wunpawng amyusha ni hta mung byin nga sai lam rai nga ai. Hpa majaw dai ni na aten hta anhte Jinghpaw Wunpawng amyusha ni mung tinang a buga ginra hte kanu kawa kahpu kanau makyin jinghku ni hpe kau tawn da nna chyasam maigan mungdan ni de htawt nga ayai hkawm nga ra ai lam hpe gaw kaga mi n-tsun ra sana re hpe kam ai. Lam mi hku nna tsun ga nga yang, dai ni na aten hta maigan mungdan shara shagu de du hkawm nga ai Jinghpaw Wunpawng amyusha ni a mabyin masa lam ni gaw, moi lai wa sai aten hta Singapore zinlawng de n-gaw htawt nna du sa wa ai, hkrup mahkrup magam bungli ni hpe galaw sha nna nga hpang wa ai, dai ginra kaw du nga ai rai tim tinang a nta buga ginra de na mung masa, sut masa hte mabyin masa lam ni hpe sha myit a-ru yu yu rai nga ai Singapore du Miwa amyusha ni a labau hte kanoi maren rai nga sai ngu yang, n-shut na ga ai.
‘Refugee’ hku nna mi rai rai, tara shang bungli galaw hkawm ai hku nna mi rai rai, dai ni na aten hta maigan mungdan ni de du hkawm nga sai Jinghpaw Wunpawng annau ni yawng mung, manang wa a n-pu e lahka sha ai magam bungli hpe sha galaw nga nna, n-dum shamyi rai nga shalai kau, aten jahtum kau na hku rai yang gaw, tinang myit mada da ai bandung de du wa lu ai baw n-rai nga a hka! ngu ai lam hpe a-dum nga ra na saga ai. Lam mi hku tsun ga nga yang, tinang nang nan arang madu, bungli madu, ni tai wa lu hkra shakut la lu ai rai yang chyu sha, tinang myit ai kaw mung du wa lu na lam rai nga ai zawn, kanang mi du hkawm nga ai rai tim, tinang du nga ai shara hpe madu la lu ai amyusha ni pyi gaw byin tai wa mai nga ai lam hpe Singapore Mungdan a labau gaw, sakse tai nga ai lam rai nga ai.
Tsaw ra ai maigan du Jinghpaw Wunpawng hpu nau ni e, tsun lai wa sai hte maren ‘Singapore Mungdan de Miwa amyusha ni du sa wa ai lam hte dai mungdan hpe du hkra madu lu ai amyusha ni byin tai wa ai lam’ hta lakap nna dai ni na aten hta nang ngai annau ni jawm sharin la ra na lam gaw langai sha rai nga ai. Dai tinang du hkawm nga ai mungdan hta sut su nga mai nna rawt jat galu kaba wa mayu ai rai yang, dai lamu ga hpe du hkra madu la lu ai amyusha ni byin tai wa mayu ai rai yang, tinang du nga ai shara hta tinang nang nan arang madu, bungli madu, seng madu, ni byin tai wa lu hkra shakut shaja sa wa ra na lam sha rai nga ai. Nang ngai Wunpawng annau ni langai hkrai rawt jat galu kaba wa nna lam shagu hta n-gun ja ai ni byin tai wa lu ai rai yang chyu sha, Jinghpaw Wunpawng amyusha ni yawng rawt jat galu kaba wa lam hte seng ai magam bungli ni hpe mung, tatut woi awn shakut shaja lu ai ni byin tai wa lu na lam rai nga ga ai rai.
4 comments:
- Brang Nu said...
-
Grai Hkrak Ai Post Re Ai Majaw, Ngai Na blog kaw ma posted galaw da n-ngai.. Jinghpaw Wunpawng Myu Sha ni yawng a matu grai hpaji lu mai ai majaw hkang n-hpyi ai sha copy galaw la ai hpe chyeju hte chye na ya rit ngu hpyi nem dat n-ngai.
- March 7, 2008 at 6:54 PM
- Brang Nu said...
-
Very Thanks For This Post.
- March 7, 2008 at 6:54 PM
- Jinghpaw Ramma said...
-
Ngai ndai laika ngau hpe ra ai.
Raitim,
Ta tut hte shawng de sa na hpe myit ga.
Chyeju kaba sai law.
Matut mahkai mayu yang nbwisam@gmail.com re.
- May 30, 2008 at 10:06 AM
-
-
Genial post and this fill someone in on helped me alot in my college assignement. Thank you seeking your information.
- August 13, 2010 at 6:11 AM


c: text/html

text:
The government will issue refugee cards to 137,770 Myanmar nationals who are registered with the United Nations High Commission for Refugees (UNHCR) in the country.
ENGLISH.ASTROAWANI.COM
- Malaysia kaw nga nga ai myanmar refugees 1,37770 a matu Malaysia asuya immigration depart kaw nna card nnan san san bai issue galaw sa mat wa na re. Card langai hta hkrat ang ai 100RM ram a matu yawng RM10.3 millions hpe Australian asuya kaw nna htuk jaw mat ya na re hte masum ning laman ndai lam ni yawng byin tai hkra asuya hku nna lajang sa mat wa na re. Hpang de gaw malaysia kaw nga ai myen refugees ni yawng pyada, rela, immigrations ni a jahkrit shama ai kaw na asan sha lawt lu na re. Raitim permit, 6p program hte airports check points hkan finger print la da sai ni gaw UN hte asuya immigration ni finger print bai kahtap la nna card nnan issue galaw sawa ai ten hta loi yak hkak wa na shadu ai.

robotstxt: allowed

filter: keep


text:
Ndau shana shabra ai lam
* Htung Hking Bu Hpun Sumli arung arai rai nga ai JinghpawWunpawng myu sha ni a Hking Hku ManMaw Hking Num Hking Hku hte La Hking Hku Man manga 5 set hpra hpe Singapore JLH fund tam ai hku nna Shap sha ai lam galaw nga ga ai . Hking Hku 1 set sha shap ai rai yang S$15 rai nna, 5 Set yawng galang ta shap ai rai jang gaw S$50 hte shap ya nga ai lam ndau shana dat ai. Htung hking Bu Hpun shap mayu ai ni Contact : HP 91057209 Shy Galau Htu Shan, JLH KunHting
* Buga shara shagu de nna dut shabra na matu, shagun dat ai Jinghpaw Yu ngwi shayi shadang ni a CD/VCD ni hpe, JLH kaw nna dut shabra nga ga ai. Jinghpaw Yu gwi Sumtsaw mahkawn hte htung Hking myu sharawt mahkawn ni hpe madat mayu ai ni JLH de matut mahkai wa marit
*Jinghpaw Laika sharin ai lamang galaw sa wa na lam
* Kabu hpa lam langai mi gaw Jinghpaw Laika atsawm n chye hti n chye ka ai ni a matu gade nna yang Jinghpaw laili laika Htung Hking Hpung JLH kaw nna Jinghpaw laika sharin ya ai lam ni galaw sa wa na re majaw Jinghpaw Laika sharin mayu ai ni JLH de Mying Jahpan sa jaw magang mai sai lam ndau shana dat ai.
* Htung Hking Hpaji Jaw Lamang ni galaw sa wa ai lam
* Laili Laika hkaw tsun hpawng lamang galaw let htung hking hpaji jaw ai lahkam htawt sa wa na. Hkaw tsun hpawng nhtoi hpe Singapore National Day (August 8, 2009) hta galaw sa wa lu na matu JLH kaw nna Hkyen lajang nga ai lam tau hkrau ndau shana shabra dat ai.
*
* JLH kaw nna Sinpraw Singni Journal hpe shata masum hta galang matut manoi shapraw mat wa na lam nga ai majaw Tsawra hkung ga ai Jinghpaw Wunpawng myu sha ni kadai rai tim laika ngau hpe HpaJi masa / Tsi mawan / Ningmu / Hkam sha lam/ Sakse hkam /mau mwi / shiga Hot new ni hte cartoon zawn re ai laika ngau ni hpe JLH de ka jaw na matu grai ra sharawng nga ai lam n dau shana dat ai.
Singapore JLH Main Member ni hte Contact Number
1.Slg. Maran Naw Di , Ningbaw Hp: 91808465
2.Shd. Joseph Lahpai Zau Awng , Ningbaw Malai Hp: 91660015
3.Shd Mahka Brang Ja , Ningbaw Malai HP: 91468004
3.Slg. Tangbau Awng Di , Amu Madu Hp: 83710042
4.Shd. Kareng Htoi Shawng , Amu Madu Malai Hp: 96323584
5.Shd. Nbyen Dan Hkung Awng , Amu Madu Malai Hp: 84123150
6.Shy. Galau Htu Shan , Kunhting HP: 91057209
Singapore JLH de email hte matut mahkai mayu jang
email: jlh-singapore@googlegroups.com
--------------------------------------
www.kachinmusic.cc.cc
--------------------------------------
ndai kaw mung shana dat ya sai lam chye lu ai
Read more »


text:
Ma Ni Hpe Sharin Achyin Ya U
Kanu Kawa ni, ndai laika buk hpe jailang nna, ma ni hpe Chyum Laika na manu dan ai lam ni hpe sharin ya u.
Ga Nhpaw
Tara Jahprang laika na gasi ni gaw, ma ni hpe bau maka ya na matu lam madun ya lu ai.
Anhte Chye Mayu Ai Makoi Magap Da Ai Lam
Chyum Laika hta Karai Kasang kaw na sa ai grai ahkyak ai “makoi magap da ai lam” hpe tsun da ai. Dai makoi magap da ai lam hpe nang chye mayu ai kun?
Yehowa Myit Pyaw Hkra Galaw Mayu Ai Rebeka
Rebeka hte bung hkra gara hku galaw ra na rai ta? Shi a lam hpe hti yu ga.
Yehowa Hpe Kam Sham Ai Rahab
Yerihko mare jahten hkrum ai shaloi, Rahab hte nta masha ni hkye la hkrum ai lam kaw na hpa sharin la mai ai hpe hti yu ga.
Yehowa Hte Shi Kawa Hpe Myit Pyaw Shangun Ai Numsha
Yephta a kasha gara ga sadi dung hkra galaw wa ai kun? Shi hte bung hkra gara hku galaw ra na kun?
Teng Man Ai Hpe Sha Galaw Ai Samuela
Kaga masha ni nkaja ai amu galaw ai hpe mu tim, teng man ai hpe sha galaw ai Samuela hpe gara hku kasi la mai na kun?
Marai Rawng Ai Dawi
Dawi hpe marai rawng na matu karum ya ai Chyum Laika labau hpe hti yu ga.
Nang Hkrai Rai Nna Hkrit Ai Myit Rawng Ga Ai Kun?
Elia gaw shi hkrai sha ngam ai ngu hkamsha ai shaloi Yehowa hpa tsun ai rai? Elia a mabyin masa kaw na hpa sharin la mai na ta?
Yoshia Kaw Manang Kaja Ni Nga Ai
Yoshia ngu ai lasha mung teng man ai hpe, galaw na matu grai yak ai ngu Chyum Laika hta tsun da ai. Shi manang ni gara hku karum ya ai lam hti yu u.
Yehowa A Lam Yeremia Ntsun Ai Sha Nnga Ai
Masha ni gaw Yeremia hpe mani asawng nna masin pawt tim, shi hpa majaw Karai Kasang a lam matut nna tsun ai kun?
Galoi Mung Madat Mara Ai Yesu
Kanu yan Kawa a ga madat na matu a yan gaw nloi ai. Yesu a kasi gaw nang hpe gara hku karum ya na hpe hti yu ga.
Shanhte Yesu A Lam Ka Ma Ai
Yesu hte rau asak hkrung wa nna shi a lam ka ai marai 8 a lam hti yu ga.
Marai Rawng Ai Pawlu A Kahkri
Ndai la gaw shi katsa a asak hpe hkye la ai. Shi hpa galaw a ta?
Masha Ni Hpe Karum Ya Mayu Ai Timohti
Ma ni mung Timohti zawn ngwi pyaw ai prat lu mayu yang hpa galaw ra na ta?
Mungkan Ting Hpe Uphkang Na Mungdan
Mungkan hpe Yesu uphkang ai shaloi hpa ni byin wa na kun? Dai hta nga mayu a ni?


text:
时间:2017-01-09 18:09:45 来源:德宏团结报
Ramma hpung rapdo Sakhkung mungdo pati rapdo ni shata 12 nhtoi 16 ya shani, Mangshi myu Kyangtung ginwang do Tashuiku mare salang rapdo hta “Ramma ni matsan shatong garum .Yakhkak mu jom galo shaja”bungli lamang galo nna, ramma ni hpe matsan shatong mu ko shang lom nna, shawa masha ni hpe lau woi sut su wa na myit sharot ya nga ai. Mungdo pati rapdo ramma hpung rapdo ningbo ganbu ma hkra hte, ta chyenan hku nna mying bang ai ramma hpung masha ni ndai lang na bungli lamang ko sa lam ma ai.
Tashuiku mare salang rapdo shawa nta hta, ramma hpung ningbo, ram ma hpung masha hte dai shara na hkaimu masha ni go ramma hpung mu lamang mali jom galo ma ai. Mu lamang galo ai hta, ramma hpung ningbo, ramma hpung masha hte gahtong masha ni shada singga hkat ai lam n nga ai hta n-ga, ramma hpung masha ni hpe matsan shatong mu gaba galo shakut hkrat wa na myit n-gun mung sharot ya sai.
Mu lamang galo hkrat wa ai hta, ramma hpung ganbu hte ramma hpung masha ni go Tashuiku na hkai rem laksan hozoshe ko sa yu maram la masai, dai hte rau, mungdo pati rapdo ni go Sakhkung《Mumu maimai lu sha》pogram galo hpung ni hpe so shaga la nna, Tashuiku na buga u shachyan shabra ya shangun sai.


text:
Chyum Mungga Daw (1) - (Tara Jahprang 7: 6-11)
Ya hti na gaw, Tara Jahprang Laika Langai hta na rai nga ai.
Mawshe gaw Israela amyu ting hpe shaga la nna shanhte hpe tsun mu ai gaw: Nang gaw na a Madu Karai Kasang a matu chyoi pra ai amyu rai nga ndai; Na Madu Karai Kasang madu gying ai amyu nang hpe shatai na matu, ga ntsa ting na masha amyu yawng hta na, shi nang hpe lata la nit dai: Nanhte amyu kaga ni hta grau law ai majaw, Madu gaw nang hpe n ja nna, lata la ndai n rai; amyu kaga hta nanhte grau kaji nga myit dai.
Madu nanhte hpe tsawra ai majaw mung, nji nwa ni hpe dagam da ai ga shaka shatup mayu ai majaw mung, nang mayam tai ai, Egutu mung a hkawhkam Hpara-u a lata hta na, shi n-gun ja ai lata hte nang hpe hkye la nna, woi wa nit dai. Dai rai nna, na Madu Karai Kasang gaw, Karai Kasang nan rai nga ai dum chye nga mu; shi gaw kangka re ai Karai Wa rai nga nna, shi hpe tsawra ai hte, shi a hkang da ai ga hkan shatup ai ni hpe prat hkying mun du hkra ga shaka shagrin da nna, matsan dum ai myit rawng ai Karai Wa rai nga ai; rai timung, shi hpe ndawng n yawt ai ni hpe jahten kau na matu, shanhte a hkum hpe nan ari dan jaw ai Karai Wa rai nga ai. Dai re ai majaw, ngai nang hpe tawn da ya ai hkang da ai ga, tara lam ni hte matsun maroi ga mahkra hpe sadi sahka ai hte hkan shatup lu na ndai.
Ya hti ai gaw, Karai Kasang a Mungga rai nga ai.
Chyum Mungga Daw (2) - (1Yawhan 4: 7-16)
Ya hti na gaw, Yawhan a shagun dat ai Laika Langai hta na rai nga ai.
Ngai tsawra ai shu sha ni e, anhte shada da tsaw ra nga ga: tsawra ai myit Karai Kasang kaw na rai nga ai majaw, tsawra ai myit rawng ai wa kadai rai ti mung, Karai Kasang a Kasha rai nga ai hte, Karai Kasang hpe chye chyang nga ai. Tsawra ai myit n rawng ai wa gaw, Karai Kasang a lam n chye wu ai; kaning rai nme law, Karai Kasang gaw tsawra ai myit madung rai nga ai. Anhte gaw shi a Kasha a marang e ahkrung nga mali ga Karai Kasang gaw shi a Kasha hpe mungkan ga de shangun dat ai hku nna, shi a tsawra ai myit anhte hpe madun dan nu ai; anhte gaw Karai Kasang hpe tsawra ai lam tsun mayu ai n rai; Shi hkum nan anhte hpe tsawra nga ai hte, anhte a shut hpyit mara a matu gawng malai hkungga tai u ga, Karai Kasang Shi a Kasha hpe shangun dat ai lam tsun mayu nngai; dai gaw tsawra ai lam madung rai nga ai.
Tsawra ai jinghku ni e, Karai Kasang gaw anhte hpe ndai hte wa tsawra manit ai rai yang gaw, anhte shada da tsawra ai lam hkan shatup ra ga ai. Masha kadai rai timung Karai Kasang hpe mu yu sai n rai; anhte shada da tsaw ra nga yang gaw, Karai Kasang anhte hta e rawng nga nna, Shi a tsawra ai myit gaw anhte hta hkum tsup wa lu ai. Karai Kasang Shi a Wenyi anhte hpe jaw da mi ai majaw, Shi hta e anhte nga nga ai hte, Shi mung anhte hta e nga nga ai hpe anhte chye nga ga ai.
Mungkan ga a hkye la ai Madu tai na matu Kawa gaw dai Kasha hpe shangun ai lam, anhte mu lu sai hte maren, sakse hkam ya nga ga. Yesu Hkristu gaw Karai Kasang a Kasha rai nga ai, nga nna yin la ai wa kadai hta rai ti mung, Karai Kasang a nga nga ai rai nna, Shi mung Karai Kasang hta e a nga nga ai. Karai Kasang anhte hpe nan teng teng tsawra da ai hpe anhte chye nga ai hte kam sham nga ga ai. Karai Kasang gaw tsawra ai myit rai nga ai: tsawra ai lam hkan nang let, nga sa ai wa gaw Karai Kasang hta e a nga nga ai rai nna, Karai Kasang mung shi hta e a nga nga ai.
Ya hti ai gaw, Karai Kasang a Mungga rai nga ai.
Kabu Gara Shiga - (Mahte 11: 25-30)
Ya hti na gaw, Yawhan a Laika hta na Kabu Gara Shiga rai nga ai.
Lani mi hta Yesu Madu tsun wu ai gaw: sumsing lamu hte ginding aga a madu, Wa e, hpaji byeng-ya rawng ai ni hte, myit kung hpan ai ni kaw na ndai lam Nang makoi magap da nhtawm, myit n kaba ai ni hpe madun dan ndai majaw, ngai Nang hpe chyeju dum nngai. Rai sa, Wa e, dai gaw Nang ra sharawng ai hku rai nga ai.
Nye Wa gaw yawng mayawng hte hpe ngai kaw ap ya ni ai; Wa hta kaga Kasha hpe kadai mung n chye lu ai; dai kasha hte kasha jahtoi ya mayu ai masha hta kaga, Wa hpe mung kadai n chye lu ai. Hki ba la nna, lit li gun ai ni yawng hte e, ngai kaw wa marit; ngai nanhte hpe ban sa shangun na we ai. Ngai gaw sumnung shingdi la ai hte, myit grit nem nga nngai majaw, nye a kandang hpe hpai mu, nye a lam sharin la mu; shaloi nanhte a myit masin ban sa ai hkrun na marin dai. Kaning rai nme nga yang, Nye a kandang hpai loi ai hte, Nye a lit mung tsang nga li ai.
Ya hti ai gaw, Madu a Kabu Gara shiga rai nga ai.


text:
Saturday, October 17, 2009
"tsawra myit"
'tsawra hte 'sha' ra nbung ai' ndai ga malai hte maren shinggyim masha ni a myit, a myu myu nga ai zawn shanhte kaw rawng ai 'tsawra myit' ni mung langai hte langai shai hkat nga ai. Nkau mi gaw 'tsawra myit' ngu ai hpe n gawn n sawn, a hpa, a tang sha myit la, hkam la ma ai. Nkau mi gaw 'tsawra myit' ngu ai ndai hpe Karai zawn she nawku ma ai.
Asak ram sai shinggyim masha shagu hta 'tsawra myit' ngu ai gaw rawng chyalu rai nga ai. Marai langai ngai tinang hpe tsawra ai, tinang nan kaga masha langai ngai hpe tsawra ai, gara hku mi tsaw tsaw, tsawra ai ngu ai ndai hte shinggyim masha ni kadai mung tawt lai nlu nga ai.
'tsawra myit' ngu ai ndai hpe shinggyim masha ni lachyum shapraw, jai lang ai lam mung langai hte langai nbung hkat nga ai. Manai makai rai hkra tsaw ai, mana hkra tsaw na, si hkra tsaw ai nga nna ya ten na mahkawn ni hta lak lai ai gasi ni na lu nga ai. Nkau mi gaw tinang a prat shawng lam galu kaba na matu tinang a tsawra ai myit hpe manu n shadan ai sha, akyu chya-shawn kau chye nga ai. Nkau mi gaw ndai tsawra myit a matu tinang asak hpe pyi si hkam gwi ai ni mung nga nga ai.
tsawra myit ngu ai ndai ga si hta lachyum grai law/sung nga ai. tsawra myit ngu ai ndai gaw pyaw ngawn ai lam hpe jaw ya lu nga ai, prat a matu shinglum ai lam hpe mung jaw ya nga ai, lu la mayu ai myit, madu mayu ai myit hpe mung byin shangun nga ai. Kalang lang ndai tsawra myit ngu ai gaw hkrit na zawn rai hkra masha hpe chye zingri nga ai, yawn hkyen ai lam hpe mung shabyin ya lu nga ai.
Tinang tsawra ai wa a ra sharawng ai lam shagu hpe chyahpring shatsup ya mayu taw nga ai, shi hpe pyaw ngawn ai lam ni ten shagu jaw mayu taw ai, shinglum ai lam hpe mung jaw mayu ai, tsawra ai myit ngu ndai atsam, marai grai kaba la nga ai law.
Tinang nan, masha langai ngai kaw na tsawra ai lam hpe lu la ai shaloi, dai wa hpe dang sha mayu ai, roi sha mayu ai, ntsa kaw na kanawn ai, kajet, kajat nga nna tsun shaga ai, tinang lu la ai dai 'tsawra' ai lam hpe manu n shadan ai, nhkung ga ai, n gawn nsawn galaw kau ai, dai zawn re masha ni gaw hpang chyahtum myit malai lu ai hte ngam taw chye nga ma ai.
Kalang lang tsawra ai hte ngang kayut ai lam hpe garan, ging-hka na matu grai yak la nga ai. Gawng shingyan tsawm htap la ai NUM sha snr LA sha hpe mu dat ai shaloi masin salum htuk-htak wa ai. dai masin salum htuk-htak ai hpe tsawra ai ngu nna tsun na matu nmai nga ai. Dai gaw ngang kayut ai lam sha rai nga ai. Ndai hpe atsawm nchye ging-hka, hparan kau ai majaw yak-hkat, jamjau la ai tsaw hkrun lam hpe nkam tim shakut hkawm sa ra taw ai masha ni ndai mungkan ntsa hta law la nga ai.
Jet ai 'tsawra' myit gaw nang grau ai, ngai sum ai, nga nna ntsun ai. Tinang a majaw snr tinang madi shadaw karum ya ai a majaw pri nyem mat wa ai hpe yu nna myit hta kabu myit dik, myit pyaw ai. Jet ai 'tsawra' myit gaw hkam sharang, shagrip shanyem, myit galu ai hte tsawra chye nga ai. Jet ai 'tsawra' myit gaw jaw ya lu ai. hkam la ai lam nnga tim, jaw ya taw ai hpe myit dik myit pyaw nga ai.
Marai langai ngai hpe tsawra hkrup sai wa gaw ten shagu pyaw taw nga ai, myit rawt, zet let nga ai. Ndai ten hta shi pyaw nga ai hpe makau grup yin na masha ni pyi maram lu nga ai. 'tsawra' ai myit ngu ndai n gun, atsam kaba la nga ai.
Jet ai 'tsawra' myit gaw hpang jahtum aungdang ai lam hpe lu la ai nga tim, tinang hpe n tsawra ai wa kaw na 'tsawra' myit hpe lu la na matu la dingda nga ai gaw myit htum, myit daw hpa rai nga ai. Tinang hpe n tsawra ai ni a matu aten ahkying shama taw nga na malai tinang a prat hkrun lam / shawng lam rawt jat galu kaba wa na matu ladat shaw shakut shaja sa wa na gaw grau mai kaja nga ai law.
Asak ram sai shinggyim masha shagu hta 'tsawra myit' ngu ai gaw rawng chyalu rai nga ai. Marai langai ngai tinang hpe tsawra ai, tinang nan kaga masha langai ngai hpe tsawra ai, gara hku mi tsaw tsaw, tsawra ai ngu ai ndai hte shinggyim masha ni kadai mung tawt lai nlu nga ai.
'tsawra myit' ngu ai ndai hpe shinggyim masha ni lachyum shapraw, jai lang ai lam mung langai hte langai nbung hkat nga ai. Manai makai rai hkra tsaw ai, mana hkra tsaw na, si hkra tsaw ai nga nna ya ten na mahkawn ni hta lak lai ai gasi ni na lu nga ai. Nkau mi gaw tinang a prat shawng lam galu kaba na matu tinang a tsawra ai myit hpe manu n shadan ai sha, akyu chya-shawn kau chye nga ai. Nkau mi gaw ndai tsawra myit a matu tinang asak hpe pyi si hkam gwi ai ni mung nga nga ai.
tsawra myit ngu ai ndai ga si hta lachyum grai law/sung nga ai. tsawra myit ngu ai ndai gaw pyaw ngawn ai lam hpe jaw ya lu nga ai, prat a matu shinglum ai lam hpe mung jaw ya nga ai, lu la mayu ai myit, madu mayu ai myit hpe mung byin shangun nga ai. Kalang lang ndai tsawra myit ngu ai gaw hkrit na zawn rai hkra masha hpe chye zingri nga ai, yawn hkyen ai lam hpe mung shabyin ya lu nga ai.
Tinang tsawra ai wa a ra sharawng ai lam shagu hpe chyahpring shatsup ya mayu taw nga ai, shi hpe pyaw ngawn ai lam ni ten shagu jaw mayu taw ai, shinglum ai lam hpe mung jaw mayu ai, tsawra ai myit ngu ndai atsam, marai grai kaba la nga ai law.
Tinang nan, masha langai ngai kaw na tsawra ai lam hpe lu la ai shaloi, dai wa hpe dang sha mayu ai, roi sha mayu ai, ntsa kaw na kanawn ai, kajet, kajat nga nna tsun shaga ai, tinang lu la ai dai 'tsawra' ai lam hpe manu n shadan ai, nhkung ga ai, n gawn nsawn galaw kau ai, dai zawn re masha ni gaw hpang chyahtum myit malai lu ai hte ngam taw chye nga ma ai.
Kalang lang tsawra ai hte ngang kayut ai lam hpe garan, ging-hka na matu grai yak la nga ai. Gawng shingyan tsawm htap la ai NUM sha snr LA sha hpe mu dat ai shaloi masin salum htuk-htak wa ai. dai masin salum htuk-htak ai hpe tsawra ai ngu nna tsun na matu nmai nga ai. Dai gaw ngang kayut ai lam sha rai nga ai. Ndai hpe atsawm nchye ging-hka, hparan kau ai majaw yak-hkat, jamjau la ai tsaw hkrun lam hpe nkam tim shakut hkawm sa ra taw ai masha ni ndai mungkan ntsa hta law la nga ai.
Jet ai 'tsawra' myit gaw nang grau ai, ngai sum ai, nga nna ntsun ai. Tinang a majaw snr tinang madi shadaw karum ya ai a majaw pri nyem mat wa ai hpe yu nna myit hta kabu myit dik, myit pyaw ai. Jet ai 'tsawra' myit gaw hkam sharang, shagrip shanyem, myit galu ai hte tsawra chye nga ai. Jet ai 'tsawra' myit gaw jaw ya lu ai. hkam la ai lam nnga tim, jaw ya taw ai hpe myit dik myit pyaw nga ai.
Marai langai ngai hpe tsawra hkrup sai wa gaw ten shagu pyaw taw nga ai, myit rawt, zet let nga ai. Ndai ten hta shi pyaw nga ai hpe makau grup yin na masha ni pyi maram lu nga ai. 'tsawra' ai myit ngu ndai n gun, atsam kaba la nga ai.
Jet ai 'tsawra' myit gaw hpang jahtum aungdang ai lam hpe lu la ai nga tim, tinang hpe n tsawra ai wa kaw na 'tsawra' myit hpe lu la na matu la dingda nga ai gaw myit htum, myit daw hpa rai nga ai. Tinang hpe n tsawra ai ni a matu aten ahkying shama taw nga na malai tinang a prat hkrun lam / shawng lam rawt jat galu kaba wa na matu ladat shaw shakut shaja sa wa na gaw grau mai kaja nga ai law.
No comments:
Subscribe to: Post Comments (Atom)


text:
Shaning 17 Ning Simsa lam laman hta W.P myusha ni dwi ai, hka ai, jap ai sha lai wa sai hte pyaw, yawn ai ni mung nga wa sai. Raitim amyat Lu ai n nga ai sha arang sum ai hpe mu lu ga ai. Grau na nni nkri, roi rip ai sat nat hkrum ai ni, lamu ga yisun kashun la hkrum ai ni a hkrap myi prwi hte madai nsen mung grau na lu wa sai re.
Bum ni krin, hka ni hket, ahkaw ahkang pat ram ram machyi mat sai re. W.P sha ni a buga gaw ana kaba lu na laswi lasa hkyet taw sai machyi masha hte bung taw sai re. W.P sha ni a prat mung Nga madim kata rawng ai Nga ni hte bung nga ai. Dai re majaw myusha yawng a lu la ging ai rap ra ai ahkaw ahkang hte tinang gam maka hpe tinang ran lu ai ahkang hpe hkrang shapraw ya na jet ai sim sa lam kaw na lai na laga gaw Myen hpyen a Mahkam sha re ngu mu mada ai.
Dai ni na W.P myusha yawng a mung masa gam maka gaw KIO/KIA a lata hta nga ai re majaw KIO/KIA hkrat sum yang anhte W.P sha yawng hkrat sum ai sha re, KIO/KIA lam woi shut yang anhte W.P myu mat na re. Ya na zawn Myen hpyen gumshem a KIO/KIA hpe majan baw ai lam gaw W.P sha yawng hpe majan baw ai lam re majaw anhte W.P sha ni yawng mung ladat amyu myu hku ninghkap kasat sa wa ra sai aten re ngu kam ai.
“Pu gan yang sin machyi ai” myutsaw myit hte W.P myusha kaji kaba yawng gaw myusha lam hta lam woi nga ai KIO/KIA hpe aja awa madi shadaw n-gun jaw taw sai sha n-ga myit rum, myit hkrum ai lam hpe dan dan leng leng madun dan sai re. Myutsaw myit hte myit hkrum ai lam gaw hpyen yawng hpe gumlau kau lu na, awng padang lam de lam woi ya na n-gun re ngu kam ai.
Dai ni na byin nga ai manghkang a ningpawt gaw BGF n re nga ai anhte bum nga bawsang myu ni a lu ging ai rapra ai ahkaw ahkang hte tinang buga tinang uphkang lu ai ahkang (federal principle) hpe Myen asuya n hkap la ai majaw dai ni du hkra du daw sai hkaw taw ai re ngu mu mada ai. Dai re kawn Myen hpyen wa gaw W.P myusha ni hpe sha n-ga laga bawsang hpunau ni yawng hpe mung ladat amyu myu hku shamyit kau let Myen sha up sha na matsing (Burman nationalism) hku aja awa shakut taw ai hpe mu lu ga ai. Machyu pala n kapaw ra ai katsi majan hku kasat na ladat hte maren Myen wa gaw KIO/KIA hpe mung gap jahkring simsa lam ngu ai mahkam hpe kalang bai ladat shaw taw sai re.
Dai gaw UNFC (United Nationalities Dederal Council) ngu ai lapu a baw re nga ai KIO/KIA hpe tek jum kau let ngam nga ai laknak lang uhpung ni hpe shamyit agrawp kau na masing re ngu maram lu ai. Ya ten hta Myen hpyen wa gaw KIO/KIA du salang ni a lapran sha n-ga UNFC malawm bawsang uhpung ni a lapran sumprat dawk bang jaw na mahkrun lam tam taw ai re ngu mu ai. Myen hpyen wa gaw wuhpung hka ai wuloi hpe gyam sha na Sharaw zawn zai ladat hte la maja taw ai re majaw bum nga bawsang myusha laknak lang uhpung yawng gaw ya ten gahkyin gumdin let n-gun madun ra ai ten re ngu mu mada ai.
Hpyen majan gaw manghkang yawng hpe ran jaw na n re tim jet ai simsa lam lu na matu arang kaba langai re nga ai. Arang law yang she amyat law na re hpe mung dum ra ga ai. Greece hpaji ninghkring TACITUS tsun ai ga yan mi nga ai "N SHAWP N KAJA AI SIMSA LAM GAW HPYEN MAJAN HTA GRAU SAWNG AI---- A bad peace is even worse than war”.
Ga sadi n dung masu magaw pale palau chye ai Myen hpyen asuya gaw simsa lam hpe ninggang shatai let mung masa hte hpyen masa akyu amyat a matu ginsup ai lam re ngu mu mada ai. Myen hpyen gumshem woi galaw ai simsa lam gaw myusha ni hpe hten bya lam de woi ai lam sha re ngu mu mada ai. Dai re majaw jet ai simsa lam de du wa na matu gaw aten, masa hpe naw la ra na re ngu mu mada ai.
Bumshi n bung n du shi yang nbung laru ru ru ai ten hta n poi lawm mat na matu myit nden shaja let hpunau bawsang uhpung yawng hte nsen langai, ga hkaw langai, lahkrip ra ra rawt sa wa yang tinang gam maka tinang ran lu na padung lam de du na re ngu kam n’ngai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
skip to main |
skip to sidebar
Chyurum Wunpawng Sha Ni Yawng Hpang De
KIO/KIA hpe roi ai, manya shadu
ai, yu kaji ai hte ladu shalai masu ai myen asuya gaw ya kalang bai Wa
Mung Pang Sai kaw mung masa bawng ban na nga nna myit katu taw nga sai
re. KIO/KIA hpe ladu lai hkra Laknak n-gun, masha n-gun, nbungli, labu
bawm ni hte gap shadang la nhtawm "mung masa bawng saga, nang sum sai"
ngu ai lachyum rai nga ai. KIA post nkau yen kau ra mat ai gaw KIA ni
sum mat na nre, mara nlu ai myen hpyen ma ni ladu shalai si ru wa ai
majaw, hte mung masa zai ladat gasup na matu yen kau ai she re. Nbungli
ni hte myawk kaba ni kade gap tim KIA hpyenla ni hpe hkra ai lam nnga ai
daram re, KIA ni gap dat ai ntai nmai re pala ni chyawm myen asuya dap
Du Kaba ni, Du ni, hte hpyen ma law law si sum mat shangun sai re.
Dai majaw Laiza
makau grupyin na Bum ni hpe yen kau ai mung sum mat ai rai nre, gan
hkring sa la ai masa she re, hpyen zai ladat galai na matu she rai na
re. Dai hpe Myen asuya dap ni gaw ladu shalai kabu gumrawng marawn
jahtau rai nga ma ai, dai gaw shanhte bai hkrat sum na kumla rai nga
sai.
Tara nlang ai myen dap ni gaw mung
masha ni a dum nta mare ni hpe atsai sha wan nat jahten kau ya ai lam,
Num sha ni hpe hkum shan roi rip sat kau ai lam, mung masha ni a U, Wa,
yam nga ni hte arung arai ni hpe majoi mya la htaw la kau ai lam, mung
masha nga ai mare kata de laknak kaba majoi bap bang nna mung masha law
law si hkala hkrum mat ai lam, ndai lam ni gaw shabai kau nlu mat
sai labau hka tai nga sai. Galoi mung wunpawng sha ni a kraw salum
kata, labau hta rawng nga sana re, dai majaw myen hte bai pawng na ngu
ai gaw Jinghpaw Wunpawng sha ni yawng kachyi pyi myit nhkawn mat sai lam
re.
Karai Kasang gaw anhpu annau ni hpe rai n-kabai kau shi ai, Shi anhte hte rau naw rai nga ai, awng padang lu na matu sum machyi ai lam hpe shawng hkam la ra ai,
dai hpang she Jet ai Awng Padang lam de du wa mai nga ai. Yesu Hkristu
Mung dai zawn sha re, Tsadan wa hpe padang dip na matu shi hkum hkrang
hpe shawng si hkam sum machyi kau ra ai, dai hpang she Awng Padang Dip
la lu ai re. Dai hte maren dai ni anhpu annau ni machyi tsinyam hkrum
sha nga ai gaw kade nna yang anhte a hpyen wa hpe Awng Padang Dip lu na
npawt nhpang nan rai sai. Dai majaw myit nkaji n-gun nyaw mat ai sha
Chyurum Wunpawng sha ni yawng myit n-gun atsam dat let KIO/KIA hpe lam
shagu hta dang di lu ai maga hku nna atsam htum hkra jawm madi shadaw sa
wa ga ngu lajin dat ai rai.
By/ Myu Tsaw Kasa
Blog


text:
Wunpawng Mungdan shanglawt Asuya (KIO/KIA) ginjaw Laiza myu, Woichyai lawk hta gawgap da ai Gawknu kaba hta n sam hkum hkra rai nga ai buhkawm yupra arai, sadek, di, hkawan ni dingren rai hpyen hprawng masha ni hpe mu lu nga ai, malawng gaw nu num ni, ma ni, asak naw ram ramma ni hte asak kaba sai kaji kawoi rai nga ai, shanhte gaw dung ai ni gaw dung, tsap marawng ai ni gaw tsap, kaleng nga ai ni gaw kaleng, mau masem ai ni mung mau rai, ma ni gaw ginsup let rai nga ma ai, nkau mi gaw KIO Asuya a shiga hte sumla hkrung shapoi dap na shapoi ya ai sumla hkrung yu rai nga ma ai gaw……. hkum sum hpa nan rai nga ai.
June praw (9) ya shani Myen gumshen asuya gaw Jinghpaw Mungdan Shanglawt Asuya (KIO/A) hpe Ta Hkaw Hka madim a shimlam hpe jahpai let dinghku majan hpawng hpang dat nna mare madu Jinghpaw amyu sha ni gaw tinang asak lawt lam a matu hprawng yen wa ai gaw yak yak hkrak hkrak rai shara shagu chyam bra mat nga sai.
Gawknu kaba ai ram masha mung hpring dem rai nga ai, jut shara langai hta yupra kaw ginsup let nga nga ai Ma langai hte kanu Salang jan Lu Tawng mung hpyen hprawng yan nu rai nga ai, Slg jan gaw mau let shi hkrai tsun ai ga gaw: “aw……annu ni gara hku she asak matut hkrung na ra ta? shawng lam gam maka wa n loi la nga ai le? Nye kana mung lagaw, lata n hkum nna n kung ai, nye kanau ni mung asak naw kaji nga ma ai, kaning re ai mayak tsin yam she naw hkrum sha na kun i law? nga nna kraw madai nsen hte aru yu nga nga nu ai. Yak hkrak lam ni hte hpyen hprawng dabang kata e aten shalai ra nga mat sai.
Hpyen dabang de garai n-du shi ai June shata (15) ya shani shan-nu ni nga ai nta, Bum masawn shara n ra ai hta galaw da ai shangu hte galup da ai kawa nta e shan nu gaw yup pyaw nga nga ma ai. Shan nu ni nga ai Sama ginwang, Maisak Pa, Lamai kahtawng ting gaw shingran katsi gatsang rai, marang gaw htu kapra aya nga ai hte hpa n sen sha pyi n na lu ai gaw kahtawng mare ting zim sha rai nga ai, aten hpe yu yang jahpawt daw 3:30 am jan nga sai.
Dai ten hta nan nsen kaba ngoi pru wa ai gaw mungkan ting ngoi gara mat nu ai, raitim Lu Tawng yan nu gaw n dum n hprang ai sha yup shamoi nga nna hpa nsen ngoi ai pyi n chye dat nu ai.
Jahpawt jau nsin rim rim naw rai nga ai ten asak naw ram ai Lat Gyi langai gaw, gwi n gwi mung rai, larau ladau mung rai let shannu a nta kata de gat shang wa ai. “Lu Tawng, Lu Tawng” nga shaga nna “maw maw na ningrum ningtau hte naw phone sha u” nga phone jaw dat ai. Sai sama manam sai phone hpe lang let “Madu Karai Kasang e matsan dum la rit lo” nga tsun let masin htuk htak, shi myi man nsam hta mung sai n rawng mat sai zawn rai, asit awat rai mat rai mat nu ai, hkum ting kya mat sai, bai nna htaw, le ni myit rai nna makau grupyin hpe pyi malap mau dung mat nu ai. Shiga sa du shana ai Lat Gyi wa mung shi a myit rum magam gun Slg Mahkaw La Seng a lam n tsun dan ai, Tsi Rung de sha hkan sa na lam sha tsun nga ai.
Slg Mahkaw La Seng gaw 2005 ning hta KIA hpyen dap de shang nna, ndai ten hta Nam San Yan Mare, Ja Ing Yang ninghtawn rung hta Chyare magam lit gumhpai nga ai re, shawng lam majan pa de du nga ai gaw (27) ya sha naw rai nga ai.
Lu Tawng gaw yup nga ai Ma Ring Awng hpe hta ba la nna Ginjaw Laiza myo, Woi Chyai Mung Shawa Tsi Rung kaba de Lat Gyi wa hte hkan sa mat nu ai.
Tsi Rung kata de myit gahpra ai hte shang wa ai gaw yup ku lahkawng hta sumpan hpraw magap da ai si mang ni hpe mu dat nu ai, “gara mahtang nye a madu wa rai ta?” nga myi hte azi tam masem nga nu ai.
Makau kaw nga nga ai Sara wun, Sarama ni hte yu nga ai masha ni yawng gaw Lu Tawng du wa ai hte shanhte yawng shinggan de le mat ai.
Lu Tawng a myi man hta myi prwi si ni lwi kapra pru hkrat nga let nsen pyi n pru mat ai hte sha ga sa tsun ai ga gaw: “nye madu wa e annu hpe si shakram kau da sai ngu” tsun nga let malap mat nu ai.
Kasha gaw ga mung n chye shaga shi ai, kanu malap mat ai mung n chye, le yu dat, nang de yu dat rai gadap nga ai.
Si mang langai mi gaw bawm sara Lat Du Sumhka Seng Du rai nga ai. Shan yan gaw Sama Ginwang daw shawnglam majan shara Sut Yang kahtawng hte Maisak Pa lapran e bawm kapaw hkrat sum mat ai rai nga ai.
Jahkring mi na ai hpang dai si mang lahkawng hpe Maisak pa de sa lup makoi mayang lajang kau sai, madu jan Lu Tawng gaw, naw malap nga ai majaw madu wa a makoi mayang ai hpe pyi n mu dat nu ai.
Asak naw kaji tim gaida da ra mat ai Lu Tawng gaw Ma langai hte “shawng lam annu gara hku asak matut hkrung na rai ta?” nga myiprwi si ni hte myi man mung asit awat rai let tsan tsan de mada yu let tsun jawp nga nu ai.
Shan yan gaw 2009 ning hta makyin jinghku ni n myit hkrum ai kata kaw nna grai tsawra hkrat nna mayaw dinghku gaw de wa sai re. Lu Tawng a Kanu yan Kawa mung shi chye myit wa ai ten hta n nga mat sai re. Kawa Slg Marip La gaw kommyunit pati hpung shang langai re, 1991 ning hta Myen gumshen asuya hpyen la ni nta kaw sa rim la nna nta shawng kaw nan gap sat kau sai re.
Lu Tawng gaw lai mat ai mayak tsin yam ni hpe myit dum hkam sha nna, nsa kaba she shaw, ga mung n shaga mau dung angaw nga ai nna kalang ta – ga shaga wa ai gaw “ngai hta grau sawng hkam sha yak nga ai nye manang Htu Sam naw nga ai” nga myit n-gun la nga nu ai.
Shi manang Htu Sam mung asak (18) ning sha naw re, shi madu wa Seng Du a moi mang hpe pyi sa yu na atsawm n nga ai, tsim yam dabang kaw jau tau du nga sai rai tim shata (7) re ai ma chyangai num kasha hte hkam kaja lam a majaw gara de n lu sa ai hte dabang kaw sha shingbyi nga sai re.
Laiza myo, Dap ba (5) masat npu nga ai mare, kahtawng masha ni yawng (500) ram gaw Laiza makau grupyin hta nga ai Woi Chyai lawk, Myu Lawt Gawknu, masat (3) gat wang kata, Manau wang hte Pajau dap na nga shara ni hta jahkring mi shingbyi shanu nga ma ai.
Lani mi hta Lu Tawng gaw mau dung mahka nga ai kaw nna kalang ta Kasha Ring Awng hpe ahpun put let mani ai hte kasha hpe ga shaga n-gun la rai nna sha nga shapyaw nu ai, “annu gaw shimlum ai shara de htawt sana re” nga kasha hpe tsun let lahpa kaw ba la nu ai.
Shannu hte rau Htu Sam yan nu mung KIO kaw nna ningnan bai hkyen lajang ya ai dabang de htawk sit nga nga lu sai. KIO gaw mung shawa ni hpe shim ai hte hkam kaja lam a matu htawt manu ai shara Miwa ga jarit makau Je Yang Hka hte Hpunlum Yang Kahkawng de htawk sit da sai masha gaw (____) law law rai nga sai.
Lu Tawng yan nu nga ai mare, kahtawng ni hta gaw sinat nsen hte rau wanyam sama gaw muhkup saiwan ni hte rau poi lawm nga nga sai, dai wanyam sama ni n hkoi ding sa, simsa ai lam n nga ding sa gaw mare, kahtawng, buga de du na gaw shingran pyi lu ran na n rai nga sai.
Lu Tawng gaw Kasha Ring Awng a myi man n sam hpe sha yu yu rai let “Ma e……Nu tsawra kasha e……..nga tsun let Amyu sha yawng hpe ngwipyaw simsa ai Wunpawng Mungdan lu hkra Hpaji kung kyan ai Ningbaw ningla kaja tai hkra shakut u yaw,……… Ma gaw Nu a shingran, Nu a myit mada shara re…………” nga ga n chye shaga shi ai ma hpe yu azi let n-gun la nga nu ai.
Annu ni shanu nga Wunpawng Mungdan gaw lani mi hta anhte Wunpawng amyu sha ni nan up hkang madu lu na ten du na re ngu kam sham ai, Karai Kasang jaw da ai manu dan ai nhprang sut rai ni hte hpring chyat ai Mungdan gaw Karai Kasang anhte hpe Madu shangun na re, Kam sham ai myit masin kraw lawang hte amyu sha ting gaw pu gang sin machyi let, yawng ni lahkrap ra ra rai………shakut shaja ra nga saga ai.
Ya ten hta kade mi yak hkrat hkrum sha nga tim lani mi na ladaw hta anhte Jinghpaw Mungdan lu ai shani gaw nga pyaw na re, anhte Jinghpaw Wunpawng sha ni hpe Karai Kasang gaw n kabai da na re, SHI a amying ningsang hte tengman ai Mungga hta sha asak hkrung maju jung let akyu hpyi ya dat n’ngai lo……………
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
ေဒသခံေတာင္သူႏွင့္ (L.G.M) ကုမၼဏီ ႏွစ္ရွည္ ပင္စိုက္ခင္း အျငင္းပြားမွဳ
Labels: Jinghpaw Mung Shiga
3 comments:
- zau lat said...
-
Jingphaw kasa nang kade chye na ndai shiga hpe mara ai ma. shiga hpe atsawm sha sagawn na mara ga .ya ten hta nawnpung mare masha ni shanhte a sun ni manu lu ai majaw dut sha ma na mare masha 150 ram mahkawng la di masha ni a sun ni hpe hkan kashun hkawm nga ma ai lam ni hpe gaw nang chye ai i?
ndai hpung ni sa wa yang mung masha law law hte nhtu ni lang na sa wa wa re . dai hpe gaw nhkrit ra ai i?
wungpawng amyu sha shada a lapran atsawm nchye ai sha n mara ga.maga mi hpe sha yu na hkum ka.
- July 25, 2013 at 1:15 AM
- marau bum said...
-
Jing hpaw kasa e..Nang kadai re nchye tim na a shiga a majaw Media langai hkrat sum mat na lam gaw myit yu ra na re..
- July 27, 2013 at 9:47 PM
- marau bum said...
-
Jing hpaw kasa e..Nang kadai re nchye tim na a shiga a majaw Media langai hkrat sum mat na lam gaw myit yu ra na re..
- July 27, 2013 at 9:48 PM


text:
June 14, 2011 Myen mung ten shana hkying 8 jan hta Myitkyina-Manmaw mawdaw lam, Nawng-ta-law hte Waimaw lapran na Mali Hka de shang ai N’myen Hka mahkrai hpe KIA a bawm hte kapaw jahten kau sai re.
Ndai mahkrai gawpPe 150 galu nna, ton 60 mawdaw mai lai ai hpri mahkrai re. Bawm n'sen gaw sin na de Myitkyina hkran du hkra gara mat ai lam, Myitkyina buga masha ni ai.
Ndai mahkrai gawpPe 150 galu nna, ton 60 mawdaw mai lai ai hpri mahkrai re. Bawm n'sen gaw sin na de Myitkyina hkran du hkra gara mat ai lam, Myitkyina buga masha ni ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
1948 ning January shata (10) ya gaw, Jinghpaw Mungdaw byin pru hpang ai n’htoi re. Britisha Asuya a lata na Myen Mungdan shanglawt lu ai 4.1.1948 ya a hprut e shadai daw la sai re. Jinghpaw Mungdaw lu la ai n’htoi hte, Myen Mungdan a shawng nnan Gumsan Magam U Saw Shwe Taike wa nan Myitkyina de du sa nhtawm, January shata (10) ya, jahpawt 8:00 am aten e, Shatapru Manau Wang mandat nhku kata kaw, shawng nnan Jinghpaw Mungdaw Rapdaw hpe hpaw hpang dat sai.
Dai Rapdaw Hpawng hta, Sama Duwa Sinwa Nawng hpe shawng nnan na Jinghpaw Mungdaw a Ningbaw lata san nhtawm, Gumsan Magam a man e nan Ga shaka hkam la sai. Gumsan Magam wa mung Munghpawm Myen Mungdan a Gaw da ai Npawt Nhpang Upadi Laika Buk (Constitution) hpe Jinghpaw Mungdaw Ningbaw nnan Sama Duwa Sinwa Nawng a lata de ap ya sai.
Shing rai shawng nnan lang na Jinghpaw Mungdaw Asuya hpe mung dai shani hpaw ninghtan dat sai. Dai shani hpe “Jinghpaw Mungdaw N’htoi” ngu masat shagrin da sai re.
Munghpawm Myanmar Mungdan a Npawt Nhpang Tara (Constitution) hte maren, “Jinghpaw Mungdaw” ngu ai n nga jang, Munghpawm Mungdan ngu ai nga sa na n rai. Dai lam gaw, Jinghpaw Mungdaw hpe lu la tawn ai akri laidung hte akyu ara rai mali ai.
Jinghpaw Mungdaw byin tai pru wa hkra jiwa ni shakut shaja lai wa ai lam ahpa atang nrai. Salu salat hpaw let, du baw asak law law ap nawng nna shaning ten hkying law law ru yak jam jau hkam ai hte shakut shaja nna lu tawn da sai re.
Shing rai anhte a manu dan Jinghpaw Mungdaw gaw, mungkan ting chyam bra nga ai, Chyurum Jinghpaw Wunpawng sha ni yawng a matu arawng lu ai, hkring dat lu ai, laksan madu da lu ai buga ginra Mungdaw nan rai mani ai. Sumtsan maigan ganang de du hkawm wa raitim, hpaw wam hpaw dam n rai, mungdan lu ai amyu, ji woi hkringdat lu ai amyu ni anhte rai saga ai.
Dai hte maren ndai Jinghpaw Mungdaw shingnip kata e, rau shanu nga pra ai hpunau kaga amyu sha ni nlang mung, rau dung rau nga, shada tsawra makawp maga hkat let, pyaw ai ten, yak ai ten, lam shagu karum shingtau hkat na hpunau ni rai nga ma ai. Anhte a hpu reng ai Jinghpaw Mungdaw prat dingsa grin nga u ga law.
Source; Jinghpaw Mungdaw Nsen, No. 1, Vol. 2, , 9th January, 2005


text:
Dai ni KIO/KIA tsap nga ai, htawt tawn nga sai mung masa hpyen masa gaw jaw dik ai ninggam hta tsap nga ai ten re, shawng hpang pai hkra n'yit ai ahkyak dik ai masing mahkyen hta tsap nga lu sai ten re ngu mu ai. Myen gaw myit htum a jum ju Num kanawn mazum hpung law nga uhpung law law hte ga rawng rawng hkawm nna simsa manaw shapraw hkawm nga ai gaw annau ni hpe kasu kabrawng hpung de lang hte lang madi madun hkawm nga ai lachyum re zawn ga laban shawu hkawm ai, pandung n'tawn ai gabaw n'nga ai hpawdam simsa lam marawn hkawm nga ai lachyum sha re. Simsa mayu teng yang kade wa n'tsaw ra tim n'ju tim mung shawa yawng a myit hpe tau nna tsaw ra ningsam manaw hte mabyin mahkyen ni hpe myen gaw shapraw nan shapraw dan ra ai re. Masha sat ai, majan naw gap sharawng taw nga yang myen ni nan shanhte shawng hpang ai re majaw shanhte nan simsa mabyin masing ni hpe tatut madun dan ra ai re. Ya gaw, gwi lagut daru byin nga ai masa hta hpa hpe madi madun madi shatai nna simsa lam hte tinang up hkang lu ai mungdan masa de mai sa lu na ta? Grai n'hkrum bawngban yang hpyen hte seng nna kaja sha wa dawdan hparan lu ai myen hpyen du ni lawm ai kun? ngu ai hpe asan shawng chye tawn ra ai re. Bawngban lang shalaw ai mung annau ni matu hkra machyi dik ai masa lam langai byin nga ai, baw ja ai majaw kasu kabrawng hpung re majaw laga bawsang ni yawng ngu na daram simsa lam la sai ngu ai lachyum manaw hpe shapraw hkawm nga ai re. Annau ni a yaw shada tsap nga ai hpe mungkan de lang law law ka shabra n'dau shabra ra ai ngu mu ai. Hpyen yen tsin yam ni a shawng lam masa hpe myen a manaw galaw shapraw nga ai ladat gaw myen hte annau ni a bawngban awng dang mai ai bawngban jahkut mai ai masa kaba langai re. Hpyen masa hte hpyen yen tsin yam ni a mabyin gaw annau ni a myen jaw ai mahtai kaba re ngu mai sawn la sai hte maren dai hpe yu nna shawng gara hku htu shamawt sa na ngu ai mahtai hpe dawdan shagrin la mai ai.
Bawngban Ten
1-Buhpun ai n'sam ni hpe shen ginhka maram ra ai, simsa lam hte seng ai buhpun palawng ningsam ni hpe buhpun ai kun? shawng tau yu ra ai.
2-Tsun shaga ai manaw ningsam ni hpe maram dang ra ai.
3-Ga ja ga kya, gayi gala, ga a n'sen nyem tsaw, ga li ga tsang namnak gasi ni hpe shen gin hka kau ra ai.
4-Shamu shamawt galaw shapraw ai hkrang hpe shen ding lit dang kau ra ai.
5-Ga laban lachyum n'pru ai ga kade ram shaga chye ai kun?
6-Lang law tim mahtai n'pru yang masing masa lai kau ra sai.
Dawdan hparan shangut lu na lam lachyum n'pru yang n'bawngban ai grau kaja ai. Sung sung li li annau ni myit masin bawnu kata n'gun hpe ten naw lu yang ahkyak la nna hpaw yu ga.
Baren Numraw
4/07/2012


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Liberia
Near Police Academy Junction
Kakata Highway
Paynesville City
MONROVIA
LIBERIA
+231 886-513-408
Hkawm Chyai Lamang
Langai Ya kaw nna Manga Ya
8:00 a.m. kaw nna 11:00 a.m. hte 1:30 p.m. kaw nna 4:00 p.m.
Na ai aten: Hkying hkum mi
Dan Dawng Lam Ni
Liberia hta nga ai Yehowa Sakse 5,500 jan a Chyum Laika hpaji jaw bungli hpe woi awn ya ai.


text:
January (19) bat Mali,
Wunpawng Mungdan Shanglawt Asuya hte myen hpye asuya ni miwa gumsan mungdan Shweli mare kaw mani January (18) ya hkrum zup bawngban ai hta dai ni gaw hpa mahtai rai nlu shai ai lam hte hpawt ni bai matut bawngban sa wa na re lam shiga na chye lu ai. Dai ni na bawngban hpawng hpe shani hkying (1:00pm) kawn shana de (5:00pm) du hkra hkrum zup bawngban ai re lam hpe na chye lu ai.
Ndai zuphpawng hta KIO de na Sara Kaba Sumlut Gam woi awn ai Salang (18) dat kasa ni gaw Pang Long ga sadi kaw lam ai myit hkrum lam ni hpe madung da tsun jahta wa ai re lam hpe mung na chye lu ai.


text:
Ya ngai bai laika lu ka dat ai. Ndai lang gaw, matsa mawa hte n kaja
ai laika si ni hpe n ka sa na re yaw. Ngai a laika hpe seng ang ai ni
hpang de shalai ya rit yaw.
KIO/A ningbaw ningla ni hpang de laika hte tsun mayu ai lam ni nga ai
re. Dai gaw, anhte WP myu sha ni hpe shanglawt lu ai pandung de woi
awn la na matu hpyi nem dat ai. Myen ni kaw nna awm dawm masa hpe hpyi
la ai nre sha tinang nang a ladat hte gaw gap sa wa ga ngu tsun mayu
ai.
Myen ni tsun ai hku sha hkan galaw yang gaw, mayam ngu nna pyi n tsun
ging mat hkra myi man kaji mat na re. Myen ni a ga gaw Mungkan htum
mat tim jaw ai, tara ai lam ni hpe tsun na n re. Shanhte gaw
Mungchying sha ni hpe mana shatai let pale palau masu magaw up hkang
taw nga ai re
Ya aten du hkra na mabyin ni gaw myen ni a magam lam a sakse ni rai
taw sai. Shanhte gaw Mung masa lam jahta masu nna Hpyen masa hpe
shagreng la taw sai.
Dai majaw KIO/A ni mung Mungchying sha ni yawng lawm wa hkra ladat
amyu myu shaw let awm dawm masa lu hkra (Kachinland) Wunpawng Mungdan
hpe gaw gap sa wa ga. Palestine ni zawn galaw sa wa ga. Sinna Mungdan
ni hpe mung garum hpyi la ga. Miwa mung kaw mung ra wa yang gaw jawm
garum hpyi la ga. Wunpawng Myu sha ni gaw KIO/A maga de tsap taw ai
gaw mare shagu, Nawku jawng shagu na akyu hpyi ai lam ni hpe mu lu, na
lu taw ai gaw SAK SE nan rai taw sai. Dai majaw KIO/A ningbaw ningla
ni hku nna KARAI KASANG kaw kam sham ap nawng da let shakut woi awn la
na hpe n gun jaw, hpaji jaw dat ai. Karai Kasang shaman ya u ga. Chyju
kaba sai.
By peter


text:
October 30–November 5
Yoela 1-3
Mahkawn 77 hte Akyu Hpyi
Ga Nhpaw (min. 3 (sh) yawm)
KARAI A MUNGGA KAW NA SUT GAN NI
“Nanhte A Shayi Shadang Sha Ni Myihtoi Htoi Na Ma Ra Ai”: (min. 10)
[Yoela Laika Hpe Shachyen Ya Ai Lam video hpe madun u.]
Yoela 2:28, 29—Yehowa a malai tsun shaga ai ni hku nna namman chya hkrum ai Hkristan ni gaw magam gun (w02 8/1 15 ¶4-5; jd-E 167 ¶4)
Yoela 2:30-32—Yehowa a mau hpa nhtoi hta shi a mying ningsang hpe shaga ai ni sha hkye mawai la hkrum (w07 10/1 13 ¶2)
-
Wenyi Sut Gan Ni Hpe Sawk Sagawn Ai Lam: (min. 8)
Yoela 2:12, 13—Ndai Chyum daw gaw teng man ai myit malai hte seng nna hpa sharin ya ai kun? (w07 10/1 13 ¶5)
Yoela 3:14—“Jeyang shangut ai kadit” gaw hpa rai kun? (w07 10/1 13 ¶3)
Ndai bat Chyum hti lamang hta Yehowa a lam hpa sharin la wa ai kun?
Ndai bat Chyum hti lamang kaw nna gara wenyi sut gan ni hpe tam mu wa sai kun?
-
Chyum Hti Lamang: (min. 4 (sh) yawm) Yoela 2:28–3:8
HKAW TSUN BUNGLI HTA JAILANG U
Hkaw Tsun Ten: (min. 2 (sh) yawm) JW.ORG matut mahkai card
Bai Kawan Ai Lam: (min. 4 (sh) yawm) JW.ORG matut mahkai card—Dai card jaw da ai wa hpang de bai sa kawan ai. jw.org hta na video hpe matut shachyen ya nna hpungdim dat u.
Chyum Ga Sharin: (min. 6 (sh) yawm) lv 196-197 ¶3-5
HKRISTAN PRAT HKRUN LAM
Mahkawn 30
Chyam Dinglik Lam Ni Hpe Hkam Jan Lu Hkra Yehowa Karum Ya: (min. 9) Yehowa Gaw Nye A Matu Ngang Ai Wahpang Re (VIDEO > Interviews And Experiences) video hpe madun u. Ngut ai hpang shawa hpe san u: Henshe a dinghku gaw gara chyam dinglik lam ni hkrum wa ai kun? Kanu yan Kawa a sadi dung ai lam hte makam masham gaw, ma ni hpe gara hku akyu jaw ai kun? Hpunau Henshe zawn, Yehowa nang hpe gara hku n-gun jaw ai kun?
Yehowa A Jinghku Byin U—Yehowa A Mying Ningsang: (min. 6) Yehowa A Jinghku Byin U—Yehowa A Mying Ningsang video hpe madun u. Ngut yang, lata da ai ma ni hpe pinra ntsa de shaga la nna san u: Yehowa a mying gaw hpa lachyum nga ai kun? Yehowa hpa ni hpe hpan da ai kun? Yehowa nang hpe gara hku karum ya lu ai kun?
Hpung Chyum Laika Hkaja Hpawng: (min. 30) bhs daw. 2 ¶10-17
Bai Maram Ai Lam Hte Hpang Na Bat A Matu Tau Hkrau Dinglik Ai Lam (min. 3)
Mahkawn 106 hte Akyu Hpyi


text:
September-6-2011-- Myen asuya dap hte KIA dap lapran Myitkyina-Manmaw lam, Nam San Yang a sinna maga Ja Ing Yang mare makau kaw Sept. praw 5 hte 6 ni hta, aten kadun gap hkat ai lam ni byin ai hta, asuya hpyenla 4 si ai lam, ginra buga masha ni tsun ai.
Bai, Myen hpyenla nkau mung hkala hkrum ai lam chye lu ai.
Ndai gasat gala lam gaw, Myen dap, Sinbo hpyendap Hk.L.Y 141 hte KIA Ginjaw Makawp Dapba 5 npu hpyen hpung lapran byin ai re lam, ginjaw Laiza na du salang ni shateng tsun ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Anhte KWAT, AKSYU, KNO hte kaga uhpung, makam masham hpung ni yawng kam hpa nga ai KIO/KIA chyawm gaw Jarit Sim hpyendap de n’gale mat nna Panlong ga sadi hpe manoi manat nhtawm tinang amyu sha ni a mung masa bandung hpe woi-awn sa wa ai majaw kabu ga ai. Arawng la ga ai.
Arawng la, kabu ai hte maren, shawng lam mung masa lam yan a ntsa tsang ai lam ni hpe mung shaleng let, mu mada ai lam ni hpe yawng hte garan mayu ai. Dai tsang kaba gaw, anhte KIO/KIA gaw ya yang Myen hpyendap wa gyin shalat nga ai, hpyen palawng raw nna, mung masha bu hpun hkrang dagraw ai, hpyen du ni woi-awn ai asuya nnan hte matut shaga na matu lat nga ai masa hpe asan sha mu lu ai. Shanhte hte atsawm dumgre shaga lu na matu, tinang KIO mung Thai jarit hkan ya yang Myen hpyen hpe gasat nga ai, galoi mung laknak n jahrat ai hpu nau uhpung ni hte federal munghpawm mungdan gawgap komiti hpaw nna mung masa gasup nga ga ai. Kaja wa hpyen asuya ningnan wa, dai ni gaw asuya nnan, gaw da ai tara nnan kata e mung masa bai jahta ga ngu nna, KIO/KIA hpe bai shaga wa ai shaloi, hkap la gring ai gaw rai nga ai. Raitim, ya yang Thai ga jarit hkan nta shap, ROKA rung hkan shanu nna munghpawm mungdan a matu jawm myit sa wa ai lam ni gaw kaman tai mat na tsang ga ai. Ningbaw ni tinang baw sa wa ai rai lit (baggage) sha garawt la nna Yangon de nbungli jawn wa mat na tsang ga ai. Ndai lam ni hpe ya yang jarit kaw kanawn nga ai hpu nau rawt malan uhpung ni mung dai hku sha mu nga na ma ai ngu mu mada ai.
Dai hte maren KIO/KIA na ningbaw n kau mi mung, asuya nnan hte gaphkat jahkring ai lam bai ningdaw mi kahtap jat nna myithkrum lam la na hpe shakut nga ai ngu mu mada ai. Ngai nan mung Myen hpyen asuya lama mi dai hku n galaw yang, Daw Aung San Suu Kyi hku nna lapran tsap galaw ya na matu shiga dap hku nna ningmu shalai yu ni ai. Ndai lam chyawm gaw, simsa lam hpe aten garawt lu mai ai ram garawt la nna, tinang a n gun hpe shagreng sa wa na matu ladat she rai nga mali ai. Lama mi Asuya nnan wa, mung masa matut bawng na matu jahkrup wa ai rai yang, anhte KIO/KIA gaw makai hkak, n gun ja, myit marai rawng (moral & principles), mung masha kaja wa kam hpa nga ai uhpung byin tai wa lu na matu, ladat ni hpe tsepkawp jahkrat da ra nga ai.
Myen hpyendap mung Miwa asuya kaw nna arang wan mun (billions) hku bang da nga sai anhte buga na hpaga lam ni hpe makawp maga na matu, KIO/KIA hpe Myen hpyendap wa majan hpaw ai lam hpe n galaw na ma ai. Jarit mayan manghkang hpe Miwa gaw tsep kawp nra na re. Majan mung byin wa na lam n mu ai. Lai wa sai aten hta amyawk htaw shalai, hpyen n gun jat dan ai, Laja Yang hkan KIA hpyenla rim ai lam ni gaw, KIA wa shagri brep sai kun chyam yu ai she rai. Dai shaloi gwi gwi htang (response) galaw ai lam nnga yang chyawm gaw, Myen a akyang nga ai hte maren, gwi nyem, wa nyem roi nna matut galaw sa wa na she rai nga ma ai.
Ndai sat lawat ni hta, Miwa lauban (investors) ni gaw Myen asuya nnan hte pawng nhtawm, ja gumhpraw law law jai lang let, anhte a amyu hpe tsawra nga ai, mung masa ningbaw ningla ni hpe ja gumhpraw hte shalen htawm UHPUNG JAHKA na hpe she myit tsang nngai. Anhte ja gumhpraw lu nna sutsu wa ai hte ahkaw ahkang lu ai gaw shai na re. Dumsu, Nga (Myen hpyen) ju ai hkau na pa hta wang ngu ai ahkaw ahkang atsawm n kum nna, mam kaja hkai tawn ai wa hte bung nga ai.
Ya na zawn mai byin wa chye ai mung masa hkrun lam hta anhte gaw, tinggyeng ja gumhpraw, nga mu nga mai, hkyem sa lam hpe sha madung dat ai hku nrai, kaja wa anhte amyu sha ni a myu sha ban dung, ahkaw ahkang hpe madung dat ai, uhpung hku tsap nga yang, du pru wa na mung masa maw ru ni hta atsawm sha tawt lai lu na re ngu, dai ni na 50 ning hpring rawt malan nhtoi masat hku nna ningmu garan dat nngai.
Amyu sha ni yawng mung tai hpyen wa anhte hpe shamyit na matu kara hku myit nshawn shaw (strategic) nga ai hpe maram nna, galoi mung ningmu garan let, kaja ai amyu sha lawt lu lam hpe jawm tam nga ga law.
Nang shoi nang sha nnga, amyu yawng rapra ai ahkaw ahkang lu ra ai hpe kam sham ai,
Malihkrang


text:
Moi na lagaw hkang bai hta chyai, hti chyai ai masa de she bai gayin wa nga sai kun? Moi na mabyin hpe marun chyai, masawp chyai, laga bawsang ni simsa masat htu ai zawn yahtu yamat, yamu yahka ngu ai masa kaba de sha bai kayin hkawm, shingran nga sai kun? tsang ai.
Le ra zawn zawn, waw ra zawn zawn, hkye madu hpe tam shamat ai zawn, gumra tam shamat kau ai Miwa la zawn re masa hta she tsap nga sai ngu ngai hku na myit sawn yu nga ai re. N’htuk hkat dik ai Miwa hte Japan a gang shing jawng hkat ai lapran hta, mung masa ku de bawngban shangut la lu na tam shamat kau na masa she pru nga sai. Mi kaw na myen gaw madu uphkang mungdaw n’kam jaw nga ai hta uloi kaba lahkawng duru hkat ai kaw na tsingdu she tai mat hkyen nga saga ai.
Ten garawt mayu nga ai myen a matu, ahkyak hta mak hpai chyawp ngu ai baw wa n’rai kun? Shaning galu hpyen kyep din a n’pu mazang n’rin, shoi mi achyum, matsan chyaren re prat kaw na annau ni galoi she lawt pru lu na ta? Ya mung moi na hte maren matut mahkai rung ni hpaw, hpyen du shada kanwang bungli chyawm garum hkrat rai. Galoi nlu jawn ga ai, mawdaw n’tsa myi n’pu na ladi n’mu zawn, gawngba shakawng, magam yingam galaw sha ai ni hte kalang bai mala hka wa na masa she bai pru nga sai kun? Shingran ai. Annau ni gaw gara hpyen hpe mung kam na yak mat wa na sai.
Mung masa bawngban shagrin na, hpa rip kawp tara langai mi pyi grai n’mu shi ai kaw moi na zawn re lahkam de bai shamawt ga ngu ai gaw shawng lam hpe shingran yu yang, moi sari mu ga sai madang de bai gayin kabye bang wa na sai kun?Myen a kata lam shamu shamawt ai lam grai n’lai shi nga ai kaw nau tin yang gataw na tsang ai.
Wunpawng Myu Sha ni tau nau n’na, awmdawm shanglawt hpyen hpung kaba langai bai hpaw ra wa na kun? Myit jahkut tawn wa ra na sai kun? Shawng lam gaw ung ang nga ai. Moi na mabyin dingsa hkang dingsa sha gaw n’hkan saga ngu ningbaw ningla ni hpe lajin mayu ai.
Baren Numraw
bY/JPKS


text:
Tuesday, January 3, 2012
N BUNG AI PADANG SHADAW
Do you like this story?
2008 na Gawda tara hta e 18.ning hpring ai mungchying sha ni yawng hpyenla n la n mai nga lawm ai , dai nna mungdan langai kaw hpyendap langai sha nga ra ai nga ai,,,
Dai hpe mahta nna Anhte Bawsang ni yawng hpe shamyit mai ai,,Anhte a laknak anhte a hpyendap n nga jang anhte gaw mat mat na re,,
Dai majaw ya ten hta e Daw Suu Kyi hte NLD ni hpe 2008 constitution n pu de du hkra dun shang wa taw sai,,Myen shada gaw a sawng kau mai ai ngu ai hpe tatut mu lu sai,,, shanhte a party matpungtin nga nna dai gawda tara n pu de shang mat mawn sai, Ya ten hta e n dai NLD ni hku nna Myu bawsang mungchyingsha ni a matu ja ja tsap ra na ten hta Mungkan kaw na Media attention hpe n re ai maga de yawng wa hkra shaga galaw kau dat sai, dai gaw myen ni shada galaishai wa sai, n bung ai hpe tawn nna bung ai hpe jawm galaw na nga tsun bu taw sai, dai gaw n bung ai lam ni pandung ni nga ai majaw she mungdan na manghkang byin taw ai sha re hpe , n bung ai hpe tawn ai ngu ai hta e anhte myen hte n pawng ai ni hpe shingdu tawn Myen ni a ra sharawng ai kaw hkan mat wa ai lam langai sha re,,
Mali hka madim hpe jahkring sai nga ai lam gaw a lak mi anhte kabu hpa n re,, Moi kawn n galaw gring ai hpe galaw nna Mungmasha ni a myiprwi kaji kaba hkrat sai,n gaw htawt ra mat sai, myit tsinnyam hkrum sai, Ma ni a jawng hpaji lam galu kaba lam ni grai hpang hkrat mat sai,,Shingra tara kata na sungan ni ma mat sai, lamu ga ni hten za mat sai, Ja sam Miwa ni anhte a lamu ga hpe shalau sha kau sai, sawk sagawn la kau sai,, n dai hpe Myen ni gara hku matut lit la na nga ai lam, ni n tsun shalawm ai, dai majaw kabu hpa n lawm ai,,
Mali n mai hka madim hpe jahkring ai ngu ai hta e ya ten shanhte a lakhtak hta e jahkring na matu sha re,,Hpang de mung n galaw sai nga jang, ya galaw da ai lam ni hpe jahten kau ra ai, Miwa ni hte manghkang hparan ai lam hpe mungmasha chye hkra sanglang dan ra na,Ndai ni madim jahkring masu ai sha re ngu mu ai, hpang de matut nna mung galaw wa na masa nga na ngu shadu ai..Dai jahkring kau sai teng jang Moi dai kaw na htawt sit katut sai ni yawng bai wa nga na ah hkang nga ra ai, yawng bai wa nga mai sai lam n dau ra ai..ah hkang jaw ra ai..
shanhte galoi mung tsun taw ai gaw anhte hpe mung masha ni kata da ai Tara shang Asuya re nga nna tsun shakut taw ai hpe yu jang a dan a leng mu mai nga ai,,, Myen gaw shanhte hpe mungkan kaw nna Tara shang sai ngu nna hkapla lu na matu Daw suu kyi aq NLD hpe mung 2008 Nargis Gawda tara n pu shang hkra nan dun shang woi sai ga re,, Dai majaw ya ten gaw anhte Myu Bawsang ngu nna nga ai ni hte Myen ni gaw a san sha hka ra na ten re mat sai,, Daw suu Kyi hku nna galai shai nga sai, kaja ai de du wa sai law nga nna tsun kajai taw ai laman hta e Jinghpaw Mung , Sam Mung, Karen mung ni hta e Refugees , hpyen yen tsinnyam ni Sen mi jan wa sai re,, n dai hpe gara hku nna shawng de lahkam wa sai, kaja wa sai ngu nna Daw Suu kyi wa tsun taw ai kun ngu nna anhte myit ung ang na ten n re sai, Myen gaw myen re ngu ai hpe anhte mai dum nga ai,, Ndai NLD ni party masat-- matpungtin-- galaw dat sai shani kaw na gaw Myen ni a Gawda tara mung tara n shang ai ngu anhte kade tsun nga tim dai hpawmi jan ni hte myen myusha ni hkap la kau jang anhte baw sang ni hpe shanhte ra ai hku galaw wa na gaw ga lahtum n shai byin wa na re,.. Mungkan de na ni mung myu baw sang ni a lam jahta ya garum yak na de du mat na, hpa na nga jang htingbu mungdan ni mung htingbu kaja n lawm ai, Lawhpa marin ai myit ni hte masem taw ai ni hkrai re, NLD hte SPDC n dai ni pawng mat ai hpang gaw baw sang ni laknak lang ai ni ga shaga grai yak wa na de re, Dai majaw ya lawan UNFC hku nna kasat la woi ai n re jang hpang de grai yak na masa nga ai..Anhte tsun taw ai gaw Panglong gasadi Federalism.. Aung san Kaw tsun taw ai gaw Democracy, 7 states hte 7 divisions nga nna hpa na garan da ai ngu ai hpe myit yu jang Democracy ngu ai lam hta anhte aq a hkaw a hkang gaw myen kaw na kalang bai hpyi la ra na de du mat na,.Hpyen dap langai sha tawn na nga ai mung galoi n mai byin ai, Federal Army hku sha anhte shanglawm jang anhte a kam maka anhte a shimlam hpe lu na re, Moi Democracy ngu masu nna U Nu hte myen myu kaji lai len lang ai ni dip rip sha lai wa sai,, dai ni na kyang hten taw sai anhte mungdanna masha ni hpe gaw moi na hta grau mai shakri kau loi mat na hpe dum ra nga ai, ,, Lama na myen hte n kam hka ai law nga jang
Myen mungdan ngu ai Mying hpe nan galai kau ra ai, shanhte n hkraw jang Kachin Mungdan ngu yu ga le, shanhte hkraw na i? Yawng e jawm lang ai laika hte Ga hpe gaw English hku di kau ra ai,, Mungkan de lahkam ra ai, Myen laika gaw shanhte na myen State kaw lang mu ga,,, State 8 hte re ai United South East Asia ngu ai zawn re mying shamying kau ra ai, Lama na federalism hku byin wa jang pi... Tim mung dai hpe hkap la ai Myen ningbaw dai ni du hkra n le wa nga shi ai,, shaning 60 jan sai ..Suu Kyi gaw KK n re,, shi hpe kam nga n mai sai,, Shi kawa mung moi Myen ni Gasadi n dung jang shi nan Kachin Gumsan Magam mungdan gaw de wa ai lam hta a tsam htum du hkra shakut lawm na nga nna gasadi jaw n htawm maga mi de gaw Myu baw sang shamyit na matu Aung san Tsitsin yee ngu ai hpe galaw da ai re,, Sam ni hpe mung jahkrit yu shamyawk yu di lai wa n htawm n dai ya gaw da ai Munghpawm de n lu lu hkra shang dun woi la wa sai re,, Sam hpe hpa baw tsun a ta? Sam hpe Munghpawm hta n shang lawm jang 10 ning laman kasat la kau na nga jahkrit ai,, dai nna munghpawm kaw shanglawm na nga jang no 1 Gumsan magam galaw shangun na nga tsun nna shanyen la lai wa sai re,, Dai ni Daw Suu Kyi hpa jaw na nga gara hku galaw na nga ai ga si langai mi mung n shale ai jan hpe madi shadaw chyai na ten n re ,, Mungkan kaw na kade shi hpe madi shadaw shadaw shi gaw KK n re , KK hpe hkap la kamsham ai masha n re, SATAN hpe naw ai masha langai re hpe dum ga,, Masha hpe Kam ai hta Karai Kasang hpe Kam ai gaw grau kaja nga ai ngu ai chyum laika daw hpe anhte Myit dum mai nga ai,,..
Suu kyi hpe san ra ai ga san ni,, Panglong hpe gara hku mu mada, hkam la da a ta?
KIO ,hte, laga Myubawsang laknak lang Rawt malan ni hpe shi hku nna gara hku mu mada ai kun? Ya Bawsang ni hpe kasat taw ai majan n dai hpe shi hku nna gara hku mu mada ai kun? Majan kasat ai lam gaw n kaja ai ngu jang dai majan n nan baw hpang ai wa hpe shi gara hku myit la nna kanawn taw ai kun??
NLD gaw Myen mung shanglawt lu na matu kun? shing n rai Party a sak jahkrung lu na matu a majaw 2008 constitution n pu kaw e shang dingnyawm mat sa na kun? Party lawt na matu kun Mungmasha lawt na matu kun? Mung masha hte bungli jawm galaw na matu nga jang Mungmasha ni lam maw de le wa na hte kasat poi shang wa na hpe shi hpa na ninghkap shakut taw ai ma? hpa na a ja a wa ninghkap ai nga nna tsun taw ai kun?? Myit yu hpa re,
Mungdan shanglawt lu na matu nga jang lu na ladat hpe lang ra ai, n lu na ladat hpe chye ning len shanang nga ai lam gaw rawtmalan hkrun lam a matu dingbai dingna hpyen kaba she re ngu mu ai,,Hpungki ni rawt malan galaw wa ai 2007 sept hta e NLD hka ma um nna zim taw ai,, Hpa majaw ta?? Myit yu hpa kaba.,,Suu Kyi lawt wa ai hpang Bawsang ni a matu Mungkan de kade lang ga shaga ya sai kun? San hpa ni hkrai re ,,,
Myen gaw India rawt malan ningbaw kaba Ghandi e kasat ai British zawn re ai Ritkawp tara ,gasadi hpe hkungga ai a myu n re, Gasadi ngu ai hpe masha ni maga grin na sha shi ra ai, shi hku nna gaw dai hpe galoi grin ai lam n mu ai, n nga ga shi ai,, Mau hpa re,, Masu hkrai masu nna Myen mung hpe shaning 60 jan up sha sai,,
Myen hte anhte n mai pawng sai,,
Myen hte gaw n mai pawng ai ningpawt ni gaw,,shaning 60 jan du hkra anhte sharang sai,, dai ni naw matut nna shi kaw na shanglawt hpyi taw na i? ah hkawn a hkang ngu ai gaw ti nang a lata kaw re, n jai lang ai majaw n nga ai ngu hkam la ga,,Ya rawtmalan prat hta rawt malan na ah hkaw a hkang nang, ngai kaw nga ai hpe dum mai ai,
myen hte hpa na hka ra ai,,
1, makam masham Karai Kasang, Nawku ai lam n bung ai..
2.Myu ru sai , nga sat nga sa a rawn a lai n bung ai.
3,ginru ginsa ,labau lahtik maumwi mausa n bung ai
4, Htunghkring hte laili laika n bung ai.
5.Ga n bung ai, shachyen shaga ai lam n bung ai,
6, Nga shara Ginra buga n bung ai,,htum hkra tsun na nga jang malu masha pi n bung ai..Galaw lu galaw sha n bung ai,,.
Masu magaw, maw lu maw sha, n ding n man, n hkru n kaja , jahten sharun , matsa mawa, diprip roi sha ai a kyang rawng ai shinggyim manu n chye ai n hkunggga ai satan aq manaw manang Myen ni hte gaw anhte Rau nga na n mai byin mat sai hku re,,, Satan ni hpe Ningbaw shatai nna she anhte 60 ning jan jamjau sai,,
N bung ai Mungkan masha ni law law hte anhte rau nga mai tim .,n dai Myen ngu ai ni hte gaw gara hku mung rau n mai nga ai hku re..Dum ninglen hka yawng yawng taw ai shaning 60 jan sai,,,
Myit jasat ngu ai hta e anhte gaw shinggyim masha langai a manu jahpu hpe a tsawm chye na ai majaw shinggyim masha langai aq a sak hpe shareng hkungga chye ai hpe anhte a htung hkring hta mu mai ai,,..
Ya dai ni Hkritu hpe kam sham ai anhte jwp sha ni gaw hpa na Myen n pu kaw nga ra taw ai??,, hpa na ya du shanglawt n lu ai ? Myit yu ga,, Anhte hpyi ai shara shut taw ai,,
Myen kaw n mai hpyi taw sai, KK kaw hput di nna hpyi ra ai.,KK gasadi jaw da ai hpe kam ra ai,, Hkristan mungkan hte n kanawn ai Barla hpara shaje nat satan gawkngu hpuntawng hpe naw ai Myen zawn re KK matsat ai sumla naw ai myusha ni hte she kanawn taw ai,n de a majaw nan re, Hkristan mungdan tai na matu she anhte myusha ni yawng hpe KK gaw Chyumlaika ,jinghpaw laika hpe jaw, sumsing mungdan de du na matu du hkra Hkritu hpe anhte a hkye la madu hku hkap la ai du hkra lakawn sai,, KK a mungga hta e shi hpe kam ai shi a kashu kasha ni gaw ning mai galoi n tai ai, Baw,, Ningbaw sha tai ai ngu ai hpe anhte gaw Myen a n pu hta nga nna ningmai tai taw ai hpe mu mada ai Yesu aq miman hta yawn ai n sam sam taw ai, Anhte hkrap jang shi Hkrap ai, Anhte shi hpe hpyi jahtau ga, Myen hte hka na, Mungdan hka na ten gaw ya re sai,,KK hte n hka ga,KK a mungdan gaw de ga!, KK ra sharawng ai gaw anhte hpe Hpyen n gun la-ba shingwang kata e shi a majaw shimlum taw ai ngu ai hpe madun mayu nna anhte hpe Miwa, gala, Myen zawn re ai KK hpe n chye ai ni , n kam sham ai ni a lapran e tawn da ai re,, Ning Htoi galoi htoi na law,, Ya rai sai,, Hkristu hpyen ni rawt ga!! Myen satan ni hpe a grawp mani kau ga!! Myen gaw hpyen n re satan she re...
Rawt ga, Hkristu a hpyen ni ti nang a kangdang hpai let tengman ai majan hta e anhte shang lawm kasat sa wa ga!,, Nang du ai shara kaw na Hpyen wa hpe kasat mai ai,, Ti nang kadai re ai, hpe ja ja tsun shaga tsap na ten du sai,,Hkrit nga mau nga jang a ten lai mat na, mayam krung de du mat na,, KK hpe kam sham ai makam masham myit madun na a ten ya rai sai,,
Myen zawn zawn, hpa zawn zawn re nga n mai sai,, 1947 Panglong gasadi ngu ai gaw myen Ningbaw ni kadai kaw mung n rawng ai,, hpa hpe naw lat taw na, kadai hpe naw lat taw na,Galoi ten du hkra lat taw na, UNFC hpe madi shadaw, KIA-UKA. ni kaw shanglawm re sa wa ga,,
Hello!!! NDAK,KDA,Lasang awng wa hpung, Danggu dang Hpung, Nanhte yawng bai Kanu Kawa re nga ai KIA de ya jang bai wa rit,, Hkrap tim rau, Pyaw tim rau re wa sa ga,, Ya Ung ang na ten n re,,
Padang hkrunlam majan masing hta,,
2012 Jan,3 ya shani hta e Kachinland ngu ai shanglawt n dau dat ai n htoi re sai law,,
Myihtoi ningshawng,,
MLH
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
1. Karai Kasang a shaman chyeju majaw Mali Hka mawdaw gawt sharin
ginra hpe lu hpaw hpang da saga ai.
2. Kanu, Kawa, Ramma ni a matu ( Lam hte seng ai rit kawp tara ) ni
hpe sharin ya nga sai majaw sa du mawdaw gawt sharin mai sai lam shana
dat ga ai.
3.Ninghpawt ninghpang Mawdaw gram hpaji hte hkang zing ladat ni hpe
sharin ya na ga ai.
Hkring dat - GD- 184, shatapru, Myitkyina.
Phone - 074 20603, 09 256200210, 09 47026521
Anhte myu sha ni rawt galu kaba lam hpe myit mada let,
Mali hka mawdaw gawt sharin ginra.
@ Mai byin yang mai matut mahkai na miwa phone ka da ya rit yaw.
By-LZFM


text:
Zahkung Hkawng Gyung A Myit Kraw Kata Na Hkam Sha Lam Hpe Sharing Galaw Dat Ga Ai******
Ngai Na Tinggyeng Hkam La Ai Lam Ni.
MYIT MASA
kachin myit hte asak hkrung ai.
MUNG MASA
awm dawm mungdan lu ra ai.
KACHIN MYIT NGU...
chyurum wunpawng lakung 6 hpe galoi mung tsawra makawp maga ai myit.
YUPMANG
kachin ni madu ai mungdan kaw hkrangpan ka taw ai hpe yupmang mu ai.
YUPTUNG JAHPAN HTE SENG NNA
ninghkap ai.hpang jahtum bang ra yang KACHIN 101 she bang na.
AGA
kachin ga nnga shi ai majaw "jinghpaw ga" hpe lang ai hku re(myen ga lang ai hta grau manu ai).kachin language/wunpawng language hpe gyin shalat shakut taw nga ai manang ni,sara ni yawng hpe madi shadaw ai.
MYIT MACHYI AI LAM
rawang,lisu,lachid,lowow,zaiwa,jinghpaw ni hpe roi yang, zingri yang, hkra yang myit hta hkam sha machyi ai.
MAKAM MASHAN NINGMU
KARAI KASANG hte YESU hpe myidi chyip kam ai.
NRA SHARAWNG DIK AI
anhte kachin kata kaw shada da nru nra rai wa yang "hpyen wa" kaw sha sa sa kap nna shalu taw ai hpe.
CHYEJU DUM AI
1.kachin amyu ngu na pra nga lu ai hpe.
2.shingni (hkrangpan) hpe chye lu ai hpe wa KARAI hpe chyeju dum ai.
RA SHARAWNG AI
kachin ni yawng ra sharawng,hkam la lu ai "kachin mung masa/myit masa" hpe alawan ndau lu na matu ra sharawng ai. anhte a "hpang na rusai" ni hpe dai kachin mung masa/myit masa hpe kraw kaw dawk bang la lu na hpe ra sharawng ai.
SHAWNG LAM HTE SENG NNA
kachin myu sha shada grau grau tsawra zinlum hkat nna "kachin mungdan" gawgap ai de.
QUOTATION
"kachin myit hte pra nna kachin myit hte wa na"
(ndai lam gaw ya hkam sha ai ngai na tinggyang ning mu san san re ai.)
KACHIN myu sha ni hpe WA KARAI bau sin ya u ga.
zahkung hkawng gyung
@ ko z
18.2.2014
10:14am


text:
Sarama Tangbau Ja Dim
Anhte a Myit Mada Shara Yesu Hkristu Chyu Sha
June 28, 2008
Sarama Tangbau Ja Dim
Ja Chyumga: Roma 5:2-5
Myit mada shara ngu ai lachyum gaw : Karai Kasang anhte hpe jaw da ai “Ga ndat” ni hte maren tup hkrak jaw ya na re hpe myit mu myit hkut kam sham nga ai hpe tsun ai re. Dai ni anhte Rom:5:2-5 lapran kaw na chyum laika hpe mahta nna “ Anhte a myit mada shara Yesu Hkristu chyu sha ”ngu ai ga baw hpe, jawm myit yu let wenyi n-gun atsam jawm la ga ngu saw lajin mayu nngai re law.
Ndai Chyum laika a shingdu labau hpe yu ai shaloi Kasa Paw Lu a masum lang ngu na Sasana hkrun lam rai n ngut yang AD - 57 daram hta Korinhtu mare kaw nga nga ai shaloi Roma Hpung masha ni hpe ka shagun dat ai laika hpe mu lu ai. Ndai lam hte seng nna daw masum hku nna wenyi n-gun jaw mayu nngai re law.
I. Ru yak tsinyam kata kaw na anhte hpe myit mada shara jaw tawn da ai lam
Dai ni anhte n-myit mada tawn da ai sha, anhte man kaw ru yak tsinyam amyu myu du pru wa ai shaloi, myit mada shara n nga sai zawn nga hkam sha ai ten law law rai nga ga ai. Ga shadawn; Lai wa sai May shata praw 2 shana kaw na praw 3 ya shani ka-ang daram du hkra bung ai Nargis nbung laru kaba a majaw Yangon mare ting hpun sumpum hkrai rai mat ai, Nta kaw na shinggan de pru hkawm na lam pyi n hku mat ai. Gara de mada dat timung, myit htum si na zawn zawn nga.( Anhte a nta mung hpri sut pa langai mi pyi nnga mat hkra poi mat wa ai.) Kalang mung n-hkrum ga ai re majaw, ya du hkra nbung nsen na yang pyi hkrit ai myit gaw rai n-wai taw nga ai.
Anhte Yangon mare gaw n-gun kya ai nbung laru sha re ai nga tim dai daram sawng ai wa Irrawaddy Division panglai hkingau na mare ni gaw la pyi n mai, mare ting mat mat ai shara law law, tinang a dum nta masha shamat ai ni, madu jan, madu wa, kashu kasha sha n-ga, tinang lu ai htingbut htingra, arung arai, du sat yawng atsai awai myi grip mi hte sha nbung e kawut shapyen kau, nbung laru sha n ga hka mung bai lung wa ai majaw, hka kaw marit si ai mung yau yau....Dai ni anhte hkrum kadup nga ai mabyin hpe yu dat ai shaloi gaw myit mada shara n nga ai zawn nga hkam sha ai.
Rai timung Nargis nbung laru a majaw, anhte mungdan a lam hpe mungkan ting kaw na mu mada wa ai majaw, myit shang sha let, tsawra myit madun karum kahtau ai lam hpe, anhte mungdan kata kaw na mungchying sha ni mung/maigan mungdan shagu na ni mung malu masha hku nna, tsi mawan, arung arai, masha n-gun, tinang chye ai hpaji machye machyang hku nna mung sa karum kahtau ai hpe hkam la lu nga ga ai re. (YJH kaw na mung dang lu ai made Hpt. ni woi awn nna galaw nga ga ai)
Tsun mayu ai gaw, Karai Kasang gaw Anhte mungdan matsan mayan yak hkak taw nga ai hpe matsan dum ai majaw, mungkan ting mu mada wa hkra Nargis nbung laru kaba hpe jai lang nna, ndai zawn re mabyin hpe byin shangun ai re ngu hkam la ai. Panglai hkingau kaw nga nna galaw lu galaw sha nga ai hpu nau ni a nga sat nga sa madang gaw mala la naw re ai hpe mu mada ai, rai timung Nargis nbung laru a hpang kaw na gaw, nga sat nga sa madang, tam lu tam sha lam, hpaji lam, hkam kaja lam hta grau nna chye na hkawn hkrang wa nna, rawt jat galu kaba wa na lam de rai wa na sai ngu kam ai. ( Karai Kasang byin hkrum shangun ai mabyin mahkra gaw, kaman lila n re, myit mada shara n nga ai hpa mung n nga ai.)
Dai majaw ahkyak htum gaw, kaning re ai ru yak tsinyam kata kaw na mung anhte hpe kabu hara awng dang lu ai lam jaw ya lu ai gaw, Yesu Hkristu chyu sha re hpe kam sham let, shi a matsun mungga hte maren hkan sa nga na sha ahkyak htum re.
Kasa Paw Lu mung Romma Laika ka nga ai ten hta nan, ru yak tsinyam amyu myu, zingri zingrat amyu myu hkrum sha taw nga re hpe shing du labau hta mu lu ai. Kam sham ai Hkristan ni gaw Karai Kasang kaw na kabu gara ngwi pyaw ai, hta ni hta na asak hpe lu la magang sai re, rai timung daw chyen sha naw rai nhtawm, hpring tsup ai asak Janmau hpe htawm hpang e lu la na re ai hpe myit mada let, kabu gumrawng nga na lam hpe Rom 5:2 hta tsun da ai re.
Kasa Paw Lu shi nan kabu gara shiga hkaw tsun ai majaw law law lang rim hkrum ai, zingri zingrat hkrum ai, gayet anu ajin hkrum sha ai, rai timung Kasa Paw Lu gaw madu Yesu Hkristu a wudang hpai lawm na ahkaw ahkang lu la ai re ngu hkam la let, kabu gumrawng nga ai wa re majaw, shi hkam jan lu nga ai. Kasa Paw Lu myit mada ai lam gaw kaya kahpa jahkrum na n re hpe shi hkrak chye na hkawn hkrang ai. Rom 5:2-5 lapran hta tsun da nga ai re. Kasa laika 7: 54-60 lapran hta yu ai shaloi shawng ningnan na Hpt. Stehpan mung nlung hte kabai sat hkrum sai rai timung, shi nsa rai n hti yang, Yesu Hkristu chyu sha, hkye la madu hte masha yawng a myit mada shara re ai lam hkaw tsun sakse hkam sai, Stehpan a hkaw tsun sakse hkam ai mungga a jaw, Kasa Paw Lu gaw myit hta grai hkra mat nna, hpang jahtum Sasana galaw ai Sara Kaba byin tai wa sai hpe mu lu ai re.
Anhte Myen Mungdan de 1813 ning July 13 ya shani Sasana sa galaw na du sa wa ai Sara Kaba Judson mung ru yak jamjau amyu myu, zing ri zing rat amyu myu hkrum sha ai sha n ga, madu jan (2) hte, kasha ni marai (8) hpe Myen mungdan kaw lup kau da ra ai re, kade daram ru yak tsinyam hkrum timung Hkristu hta myit mada let Sasana magam bungli hpe matut galaw ai majaw, dai ni Myen mungdan hta shi a asi (sh) kam sham ai ni wan mi jan du wa sai hpe hkam la lu saga ai re.
II . Hkristan ni a myit mada shara hpe Madu Yesu jen sat hkrum ai Wudang hta mung mu lu nga ai lam
Madu Yesu wudang ntsa jen sat hkrum ai lam hpe yu ai shaloi, lam lahkawng hpe mu mada lu ai.Lam langai mi gaw, ru yak tsinyam, zingri zingrat anu ajin kayet ai, mayen mahtaw bun ai, ju lagup gup ya ai, hpri maina hte wudang ntsa hta dawk shakap ai. (Shinggyim masha langai hpe zingri ai ngu ai hta sha gaw degree htum sai hku re). Bai lam lahkawng ngu na gaw, A lu ai tara (sh) si ai kaw na bai hkrung rawt wa ai, htani htana asak ngu ai hpe mu mada lu ai.
1 Kor 15:14, Hkristu gaw bai n hkrung rawt a yang gaw, anhte a hkaw dan ai ga kaman li la rai nga ai hte, anhte a makam masham mung kaman li la sha rai nga ai. Kaja wa Madu Yesu si ai kaw na bai n hkrung rawt ai rai yang, Madu Yesu a kabu gara shi ga hkaw dan ai mung kaman li la sha rai nga ai. Madu Yesu nan mung anhte hpe hkaw tsun ai lam, sharin achyin ai lam hte anhte hpe jaw da ai ga ndat law law ni mung, hpa lachyum pru na n re, kaman li la sha rai nga ai, kam sham ai ni mung myit mada shara hpa n nga sai.
Rai timung Mahte 20:19 hta, asawng asang ,anu kayat ai hte wudang hta jen da hkrum na matu, maigan amyu ni a lata de ap hkrum na matu, maigan amyu ni a lata de ap kau na mara ai, masum ya nhtoi hta e bai sharawt la ai hkrum na ra ai ngu mu ai.
Yaw 11:25-26 hta mung, Bai Yesu gaw, Ngai gaw bai hkrung rawt ai lam hte asak hkrung ai lam rai nga nngai, ngai hpe kam sham ai wa gaw, si mat timung ahkrung nga na ra ai. Asak hkrung nna ngai hpe kam sham ai wa kadai mung si ai galoi mung n hkrum na ra ai.Ga ndai hpe nang kam n ni? ngu nna shi hpe tsun wu ai.(Ndai gaw Marhta hpe san ai ga san rai nga ai)
Dai ni anhte hta byin hkrum sha taw nga ai ru yak tsinyam, myit hki lit li nga ai ni, myit nji nmu hkrum sha nga ai ni, n tara ai lam hkam sha nga ai ni, yawn hkyen hkrum nga ai ni yawng gaw, wudang ntsa si hkam ai Madu Yesu a tsawra myit hte lani mi awng padang lu la na lam, myit mada shara jaw da ai hpe kam shut shara n nga ai. 1 Htes 4:13, Dai hta kaga, hpu nau ni e, myit mada ai lam n lu ai masha zawn, nanhte yawn hkyen n hkrum myit ga, yup pyaw nga ai ni a lam nanhte n chye ai nga na, anhte n ra ga ai.
III. Hkristan ni a myit mada shara gaw htawm hpang a matu sha n rai, Dai ni na prat a matu mung rai nga ai lam
Masha nkau mi gaw, Hkristan ni a myit mada ai lam gaw htawm hpang hte sha seng ai ngu hkam la chye nga ma ai. Rai timung, anhte kam sham ai ni a myit mada shara gaw ndai prat hte mung seng nga ai re. Hpa majaw nga yang, Hkristan ni a myit mada shara gaw hkrung rawt wa ai madu Yesu Hkristu a sharin shaga ai lam sha n ga, anhte hpe jaw tawn da ai “Ga ndat” law law hpe hkap la kam sham ai lam hta myit mu myit hkut ai hte hkawm sa sak hkrung shangun ai majaw re. “Ga ndat” ngu ai gaw hpawt ni na matu dai ni jaw ai rai nga ai. Ga shadawn; Kanu Kawa ni hku nna tinang a kasha hpe, dai ning tsang shi hta All-D hte awng jang Computer mari ya na ngu ai “Ga ndat” jaw tawn da ai rai yang , kasha gaw kanu kawa shagrau na kumhpa kaba hpe myit mada let, shi a tan laika hpe shi lu ai atsam htum hkra shakut na n-gun lu la nga ai.
Dai hte maren anhte Nawku kam sham ai Madu Yesu Hkristu mung anhte hpe “Ga ndat” jaw tawn da ai hte maren shabyin ya lu ai Madu re lam, Roma 4:21, Karai Kasang hpe shakawn kungdawn nna, Ga ndat da ai hte maren Shi shabyin na ra ai hpe myit ajung nga ai). Anhte a dai ni na aprat hta sak hkrung hkawm sa wa ai shaloi myit mada shara n nga na zawn nga hkra hkam sha ai mayak manghkang amyu myu hpe hkam jan lu ai atsam jaw ya nga ai majaw, anhte tsinyam tsindam hkrum timung kabu gumrawng lu nga ga ai re.
Kasa Paw Lu gaw:
Roma 8:18, Kaning rai nme law, ndai aprat na tsinyam tsindam gaw, anhte kaw e shadan shapraw na ra ai hpung shingkang hte shadawn n-ging nga ai, ngai myit nga nngai.
Hpang jahtum hku nna,
Dai ni na aten hta, anhte a makau grupyin hta byin nga ai mabyin ni, anhte nan hkam sha taw nga ai mabyin ni hpe yu yang myit mada shara n lu ai zawn nga hkam sha nga ga ai re. Rai timung, anhte kam sham ai Madu Yesu gaw, anhte a hkye la Madu, awng padang lam jaw ya lu ai madu re .
Dai majaw, anhte a myit mada shara Yesu Hkristu chyu sha rai nga ai hpe kam sham let, matut nna sak hkrung hkawm sa wa ga. Hebre 10:23
Anhte a myit mada shara hte seng ai Nawku htung hta n shamu n shamawt hkra anhte maju jung nga ga, kaning rai nme law Ga ndat tawn da ai wa gaw, kang ka re ai wa rai nga ai.


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Argentina
Roseti 1084
C1427BVV CDAD. AUT. DE BUENOS AIRES
ARGENTINA
+54 11-4588-7900
+54 11-5093-7900
Hkawm Chyai Lamang
Langai Ya kaw nna Manga Ya
8:00 a.m. kaw nna 11:00 a.m. hte 2:00 p.m. kaw nna 4:30 p.m.
Na ai aten: Hkying hkum mi
Dan Dawng Lam Ni
Chyum Laika hte seng ai laili laika ni hpe Argentina Lata Masat Kumla Ga sha n-ga, kaga mung chying sha amyu ga mali hte mung ga gale taw ai. Argentina hte Uruguay mungdan a matu magazine, brochure hte garan laika sha n-ga, kaga laili laika ni hpe mung, dip shapraw nga ai.


text:
Wunpawng Mungdan Shanglawt Asuya Dap Ba (5) n pu, Dung (24) ginra rai nga ai Bum Sawn Bum kawn Daw Hpum Yang de n htang wa ai myen hpyen dap hk-m-y (601) ni hpte July (12) ya shana maga hkying (4:30pm) aten ram hta Dung (24) na KIA myu tsaw share ninghkring ni bawm hte hkap kapaw gasat lai wa sai lam shiga na chye lu ai. N dai zawn KIA ni bawm hte hkap kapaw gasat ai hte myen hpyen maga na marai (10) jan si hkrum wa sai lam hpe mung na chye lu ai.
DUNG (24) NI A BAWM HTA MYEN (10) JAN SI
Wunpawng Mungdan Shanglawt Asuya Dap Ba (5) n pu, Dung (24) ginra rai nga ai Bum Sawn Bum kawn Daw Hpum Yang de n htang wa ai myen hpyen dap hk-m-y (601) ni hpte July (12) ya shana maga hkying (4:30pm) aten ram hta Dung (24) na KIA myu tsaw share ninghkring ni bawm hte hkap kapaw gasat lai wa sai lam shiga na chye lu ai. N dai zawn KIA ni bawm hte hkap kapaw gasat ai hte myen hpyen maga na marai (10) jan si hkrum wa sai lam hpe mung na chye lu ai.
Labels: Jinghpaw Mung Shiga
5 comments:
- dim shani said...
-
Myu tsaw share ning hkring ni matut manoi awng padang dip la lu mu ga hkungga jaw dat ga ai law
- July 12, 2012 at 10:36 PM
- Anonymous said...
-
Yaaaaaa
- July 12, 2012 at 10:44 PM
- amai said...
-
Ndai zawn shiga na lu ai shaloi, share ninghkring ai myit nden marai hte tai hpyen hpe ani htep kaw nna mung, tsan tsan e kaw nna mung shagrawt ladat amyu myu hpaji daw let nsin n htoi, n sim n sa shakut shaja shagrawt nga ai myu tsaw mung tsaw ai shawng lam na share ninghkring yawng hpe hkungga jaw shagrau sha-a dat ga ai.
- July 12, 2012 at 11:10 PM
- Anonymous said...
-
Wp mungdan kaw nga ai shujit hte gwi rau nga na lu ai kasha ..myensawa ni hpe law law nut jaw dingyang rai mu lo.kia myu tsaw ni e.
- July 13, 2012 at 12:35 AM
- Mau Jin mau Jin said...
-
Myu tsaw brang ni aq sumrai hking htawng gaw moi kaw na magrau grang ai re. An-hte wp sai gaw gade n na yang myen matse labye hpyen ni hpe ga-up garai kau na re m jaw byin mai ai made garum shing tau ta gindun let sawa gwi si myen ni hpe ja ja ninghkap kau ga. A ten aq hking gaw lani mi hta hking hkum 24 sha nga ai. Myen hki sha gwi ni hpe over time n jaw ai sha a brep mani hki katsing she le hkra wp mungdan kaw na shachyut htau kau ra sai. N mai byin ai ngu myit hta ungang taw nga ai myu sha kau mi hpa hkum myit ung ang taw mu. Myu aq matu jin jin nang rai sai kun? Mahtai gaw nang kaw sha nga ai. KK lata la sai myu ni hpe kadai sawa gumsheng mung n mai zingri tawt lai shang n mai ai. Raitim an-hte myu ni aq daidaw mungdan kata hpa majaw myen ni je hte je matsut shang ganaw nga sai hpe sungsung li li sawn la ra nga ga ai. KK n ra ai lama mi galaw shut nga ai ngu kam ai. Dai lam ni yawng gaw n mu mada ai tsadan aq luksuk tai hpyen myen rau jawm nga mayu ai sld kau mi aq majaw re ngu sanglang dat ai law.
- July 13, 2012 at 10:10 AM


text:
-
KIA Masat (6) Dap Dung Ginra Hta Gasat Poi Byin
KIA Masat (6) Dap Dung Ginra, Lawng Hkang kaw nna yu wa ai Dap mying n chye ai Myen Hpyen Modo (13) hpung ni hte KIA Masat (6) Dap Dung na hpyen hpung ni June (25) ya shani hkying (1:35)pm aten daram hta Mahkrai Rum, (တံတားညီေႏွာင္) kaw gasat poi byin ai lam hpe chye lu ai.
Bai, June (23) ya shani hkying (12:00) pm aten Myen Hpyen Dap HK.L.Y (250) Dap na Hpyen n-gun marai (20) daram Labang Kawng mare baw kaw (60 MM ) Motor shadun tawn da nna lam la pai la hkra de (5) lang gap bun ai lam, Myen hpyen hpung ni du nga ai shara ni hta mu mamu hkrup mara sinat gap bun ai lam ni a majaw buga masha ni grai hkrit tsang nga ai lam shawnglam hpyen shisawk ni shiga jaw la ai kaw na chye lu ai.
June 25, 2015 / KNET / 0
Categories: Shiga Kadun, Uncategorized
Tags: KNET
KIA Masat (7) Hte Masat (12) Dap Dung Ginra Hta Gasat Poi Byin Myen Hpyen Dap ni Alen Bum Mayan Hta Sinat Gap Bun
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin